Šta predviđa novi zakon za strance koji Nemačka treba da usvoji\nIzvor: Radio 021, 30.Nov.2018, 08:22\nPred kraj godine, 19. decembra, nemačka vlada konačno glasa o nacrtu zakona kojim bi ubuduće trebalo da se reguliše dolazak stranaca u zemlju, pre svega stručnih radnika.\nNemačka je useljenička zemlja i potrebni su joj strani radnici, iz celog sveta. To je odavno jasno, pre svega privredi i ne malom delu političkog spektra, dok su konzervativci iz CDU i CSU koji su već 12 godina na vlasti, odbijali da tu činjenicu priznaju zakonom koji bi regulisao dolazak stranaca u zemlju, >> Pročitaj celu vest na sajtu Radio 021 << piše Dojče vele. Njihov otpor je slomljen, utoliko što će 19. decembra, vlada Nemačke glasati o takozvanom Zakonu o useljavanju stručne radne snage (Fachkräfteeinwanderungsgesetz).\nZakon bi trebalo tačno da reguliše ko sme da dođe u Nemačku - da radi ili da se školuje. Generalno, fokus je na ljudima koji već imaju završen fakultet ili kvalifikaciju, odnosno stručnu spremu. Zakon je i sada relativno liberalan za ljude sa viskom stručnom spremom, ali je za one sa nižim kvalifikacijama bilo dosta prepreka.\nNacrtom zakona je sada predviđeno da zainteresovana osoba koja ima završenu stručnu spremu, i pogotovu ako je našla radno mesto, sme da radi u Nemačkoj - u bilo kojoj profesiji. To znači da radnu vizu mogu da dobiju i ljudi čija zanimanja na spadaju u grupu traženih u Nemačkoj. Do sada je to bio jedan od uslova za dobijanje radne vize. Takođe je novo to što prilikom izdavanje radne vize više ne mora da se dokaže da za to radno mesto nema odgovarajućih kandidata iz Nemačke ili EU. Međutim, ukoliko se bude ukazala potreba, ova klauzula kojom se štiti domaća radna snaga, moći će brzo ponovo da se uvede.\nTraži se veliki broj zanatskih umeća\nJoš jedno novo pravilo je da osobe koji imaju stručnu spremu posao mogu da traže i u Nemačkoj - dakle ne moraju da imaju ugovor o radu pre nego što uđu u Nemačku. Za traženje posla imaju šest meseci. Pored stručne kvalifikacije preduslov je i odgovarajuće znanje nemačkog jezika i dokaz o pokrivanju životnih troškova tokom tog perioda, odnosno da neće zavisiti od državne podrške u Nemačkoj.\nDa bi strani radnici mogli da rade u Nemačkoj njhova stručna sprema mora biti priznata ovde u zemlji. Ranije je baš oko toga bilo mnogo problema. Međutim, to bi sa novim zakonom trebalo da bude drugačije. Radi se na daljem razvijanju sistema priznavanja stepena obrazovanja, i na boljem savetovanju zainteresovanih osoba iz inostranstva. Prema Zidojče cajtungu nacrt zakona sadrži jednu važnu olakšicu u vezi sa tim: naime, predviđena je "ograničena mogućnost" da "pod određenim uslovima" strani radnik svoju diplomu stečenu u inostranstvu podnese na priznanje - nakon dolaska u Nemačku. To znači da kvalifikovani strani radnici mogu ući u Nemačku, usput raditi i za to vreme čekati na priznavanje svoje diplome.\nA što se tiče potražilaca azila, nacrt zakona predviđa privremenu dozvolu boravka i rada u trajanju od dve godine - takozvani "Beschäftigungsduldung". To znači da ako potražilac azila ima posao, dve godine ne sme biti proteran iz Nemačke. Ovo se odnosi na osobe kojima je azil odbijen, koje najmenje godinu dana imaju takozvani duldung, koji najmanje 18 meseci imaju regularan posao preko kojeg plaćaju porez i doprinose, i rade najmanje 35 sati nedeljno.\nOvim ograničenjima nemačka vlada želi da spreči da se "Beschäftigungsduldung" izdaje odmah sa obaveštenjem o odbijanju azila. Ovlašćenim organima se tako daje vremena da „sprovedu mere za okončanje boravka" u Nemačkoj osobi kojoj je odbijen azil.\nImigrantima na raspolaganju veliki broj kurseva nemačkog\nPravilo po kojem osobe kojima je odbijen azil i koje se nalaze na trogodišnjem stručnom školovanju i potom još dve godine mogu da rade u Nemačkoj, a da im ne preti proterivanje - biše prošireno na takozavne pomoćne poslove, odnosno poslove za koje nije potrebna nikakva kvalifikacija. Preduslov je da se obavežu da će posle završiti stručnu obuku za posao za koji nema dovoljno radne snage. To takozvano "3 + 2" pravilo važiće u celoj zemlji, što do sada nije bio slučaj.\nDa bi nemački jezik mogao bolje da se nauči u inostranstvu, dalje će se razvijati kursevi Geteovog instituta. Ali na tom polju više moraju da se angažuju i privreda i njena predstavništva u inostranstvu kao i pojednična preduzeća. Tako bi na primer trebalo da prošire svoja predstavništva u inostranstvu kako bi promovisali nemački kao strani jezik. Slični modeli saradnje bi trebalo da se uspostave sa školama u inostranstvu. Još jedan predlog je izgradnja programa stručne obuke u inostranstvu koji uključuju i učenje nemačkog jezika.


Naslovna » O nama » Fiskalna pravila\nFiskalna pravila postavlјaju ograničenja pred fiskalnu politiku, kako bi se ojačala budžetska disciplina, pobolјšala koordinacija između različitih nivoa vlasti i smanjila nesigurnost u pogledu buduće fiskalne politike. Određena su Zakonom o budžetskom sistemu.\nOpštim fiskalnim pravilima određuje se, prvo, cilјni srednjoročni fiskalni deficit i, drugo, maksimalni odnos duga prema BDP. Opšta fiskalna pravila određuju da cilјni godišnji fiskalni deficit u srednjem roku iznosi 1% BDP. Pri tome se, da bi se omogućila anticiklična fiskalna politika, primenjuje formula za određivanje fiskalnog deficita. Formula zavisi od fiskalnog deficita u prethodnoj godini, cilјnog deficita i realne i potencijalne realne stope rasta BDP. Drugo opšte fiskalno pravilo određuje da dug opšteg nivoa države, ne uklјučujući obaveze po osnovu restitucije, neće biti veći od 45% BDP.\nPosebna fiskalna pravila obezbeđuju da se smanjenje fiskalnog deficita u odnosu na BDP, najvećim delom ostvari preko smanjenja tekućih javnih rashoda. Cilј posebnih fiskalnih pravila je i da se promeni struktura javne potrošnje u pravcu smanjenja rashoda i povećanja javnih investicija. Principi odgovornog fiskalnog upravlјanja nalažu svođenje rashoda za plate i penzije na održiv nivo, tako da će se težiti tome da učešće plata opšteg nivoa države u BDP bude do 7%, odnosno učešće penzija do u BDP do 11%. Povećanje plata i penzija može se vršiti samo u godini u kojoj se na osnovu odgovarajućih planskih dokumenata nadležnih organa očekuje, odnosno procenjuje da će učešće plata opšteg nivoa države u BDP da bude 7%, odnosno učešće penzija u BDP do 11%, i to najviše dva puta godišnje, ali tako da očekivano učešće plata opšteg nivoa države, odnosno penzija u BDP nakon usklađivanja ne bude iznad navedenih procenata.


28. februara 2020. godine u Kraljevu je održana radionica za nezaposlene Rome i Romkinje u cilju osnaživanja romskog stanovništva da lakše pristupi tržištu rada. Radionica je jedna od aktivnosti na projektu „Unapređenje položaja Roma i Romkinja na tržištu rada u Kraljevu“, koji Grad Kraljevo sprovodi u partnerstvu sa nevladinom organizacijom Praxis. Ovaj projekat se realizuje u sklopu grant šeme programa "Podrška EU inkluziji Roma- Osnaživanje lokalnih zajednica za inkluziju Roma", koji finansira Evropska unija i sprovodi Stalna konferencija gradova i opština.\nCilj radionica je da doprinesu unapređenju socijalnog i ekonomskog položaja romske populacije u Kraljevu, kroz poboljšanje uslova za zapošljavanje podizanjem stručnih kompetencija i konkurentnosti na tržištu radne snage i suzbijanjem diskriminacije u oblasti zapošljavanja Roma i Romkinja.\nNa radionici je učestvovalo 23 nezaposlena lica romske nacionalnosti koja su dobila priliku da se informišu kada je reč pravima u oblasti rada i zapošljavanja podrazumevajući pod tim i mere aktivne politike zapošljavanja koje se odnose na pojedine osetljive društvene grupe. Posebno je skrenuta pažnja na projektom planirane obuke za šivače namenjene Romkinjama i koristi koje uključivanje može značiti za Romkinje u pogledu jačanja njihovih kompetencija i položaja na tržištu rada. Pored toga, učesnici su imali priliku da prošire svoja znanja u vezi sa pojavom diskriminacije u oblasti rada i zapošljavanja, najčešćim oblicima diskriminacije i mehanizmima zaštite prava na ravnopravnost.\nZahvaljujući saradnji sa ključnim akterima na loklanom nivou, predstavnice Nacionalne službe za zapošljavanje su uzele učešće na radionici i tom prilikom predstavile aktivnosti koje služba sprovodi, a koje doprinose poboljšanju položaja romske nacionalne manjine na tržištu rada. S tim u vezi, predstavljeni su svi aktuelni pozivi i programi čiji je cilj povećanje stručnih kompetencija u cilju poboljšanja položaja na tržištu radne snage. Kako je među učesnicima bio veći broj onih koji nisu završili osnovno obrazovanje, predstavljen je program funkcionalnog obrazovanja odraslih, kao i značaj uključivanja u pomenuti program. Takođe su predstavljene mere aktivne politike zapošljavanja za teže zapošljive kategorije građana poput subvencija za zapošljavanje i samozapošljavanje. Niko od prisutnih učesnika do sada nije bio uključen u pomenute mere. U razgovoru sa njima moglo se zaključiti da ne razumeju potpuno svrhu ovih mera, kao i da im je potrebna dodatna podrška u pogledu informisanja o samim merama, kao i u pogledu uključivanja. Osim toga, uočljivo je nepoverenje koje imaju kada je reč o radu institucija. Većina učesnika radionice je prijavljena na evidenciju NSZ, ali je je motiv prijave kod većine njih ostvarivanje drugih socioekonomskih prava, a ne traženje zaposlenja. Kada je reč o subvencijama za samozapošljavanje prisutni su istakli da bi trebalo obezbediti intenzivniju i kontinuiranu podršku i mentorstvo kako bi, ukoliko subvencija bude odobrena, započeti biznis bio održiv. Istaknuto je da se subvencije za samozapošljavanje dodeljuju za obavljanje uslužnih i proizvodnih delatnosti. Ipak, Romi mogu konkurisati za podršku za započinjanje sopstvenog posla i u oblasti trgovine što je motivisano činjenicom da se tradicionalno bave trgovinom zbog čega su razvili posebne veštine i znanja u toj oblasti.\nUčesnici su bili zainteresovani da čuju više informacija u vezi sa sprovođenjem projektom planiranih obuka za šivače tako da je tome posvećena posebna pažnja tokom radionice. Takođe su izrazili strah u vezi sa mogućim gubitkom prava na socijalna novčana primanja ukoliko se uključe u program obuke. Ovo samo ukazuje na dugoročno siromaštvo i zavisnost od sistema socijalne zaštite što je uslovilo odustvo proaktivnosti i lične motivacije.\nPročitano 5633 puta


Gabrijel: Ne mogu da zamislim Tursku i Ukrajinu u EU - Vijesti.me\n"NEĆE U BUDUĆNOSTI POSTATI ČLANICE"\nGabrijel: Ne mogu da zamislim Tursku i Ukrajinu u EU\nOn je, govoreći o razvoju odnosa sa Turskom, naveo da ne isključuje mogućnost da će na kraju biti moguće ostvariti "bliži oblik carinske unije" Edit\nZigmar Gabrijel (Foto: Reuters)\nVijesti online 26. decembar 2017, 09:45 ažurirano 1. februar 2019, 22:01\nMinistar spoljnih poslova Njemačke Zigmar Gabrijel izjavio da Ukrajina i Turska neće u skorijoj budućnosti postati članice Evropske unije, piše Tanjug.\n"Ne mogu da zamislim da bilo Turska bilo Ukrajina postanu članice EU u narednim godinama", kazao je Gabrijel u intervjuu za nemačku "Funke medija grupu", prenosi Tass.\nNavodi se da se istovremeno Gabrijel založio za potragu za "alternativim oblicima bliže saradnje" s ovim zemljama, a po njegovom mišljenju, sporazum nalik onom koji Brisel nastoji da postigne sa Velikom Britanijom mogao bi da bude primjer za takve odnose.\n"Ukoliko možemo da postignemo razuman sporazum koji će regulisati odnose s Evropom posle Bregzita, to bi mogao da bude model drugim zemljama: Ukrajini i Turskoj", rekao je Gabrijel.\nOn je, govoreći o razvoju odnosa sa Turskom, naveo da ne isključuje mogućnost da će na kraju biti moguće ostvariti "bliži oblik carinske unije". "Ali, ovo je nemoguće sve dok se situacija u Turskoj ne promijeni", kazao je Gabrijel.\nTass podsjeća da su odnosi Njemačke i Turske u posljednje vrijeme narušavani hapšenjima više od 50 njemačkih državljana koje su turske vlasti optužile za povezanost sa terorističkim organizacijama ili umješanost u pokušaj organizovanja državnog udara u Turskoj.


Konkurs za "Evropsku prijestonicu inovacija" • SENAT.me\nⓈ > Magazin > tehno/inovativno > Konkurs za “Evropsku prijestonicu inovacija”\nEvropska komisija objavila je konkurs za odabir prve „Evropske prijestonice inovacija“, takozvane iCapital. Nagradiće se grad koji izgrađuje „ekosistem inovacija“ kojim se povezuju građani, javne organizacije, univerziteti i preduzeća. S obzirom da 68% populacije EU trenutno živi u urbanim sredinama, upravo će urbane sredine doprinijeti većoj inovativnosti. Pružanjem usluga gradovi podspješuju inovacije, ali ključno je da se stvori odgovarajuće inovaciono okruženje i za druge u kojem će se moći povezivati javne i privatne sfere. Grupa nezavisnih stručnjaka izabraće pobjednika u proljeće 2014. godine, a odabrani grad dobiće 500.000 eura namjenjenih dodatnom jačanju svojih nastojanja. Krajnji rok za prijavu je 3. decembar 2013. godine.\nEvropski komesar za istraživanje, inovaciju i nauku Máire Geoghegan-Quinn izjavila je: „Gradovi predstavljaju pogone evropske ekonomije. Sedam od deset građana EU žive u urbanim područjima a pomenuti regioni prikupljaju dvije trećine bruto društvenog proizvoda Evropske unije. Želimo da podstaknemo gradove da povećaju svoj ulog kada je riječ o inovaciji i da umreže gradove koji dijele najbolje ideje za budućnost“.\nGradovima će se ocjenjivati inicijative i dosadašnja dostignuća, kao i buduće ideje za poboljšavanje inovativnih kapaciteta. Moraće pokazati da slijede sveobuhvatnu strategiju koja je:\nInovativna – u pogledu koncepta, procesa i sredstava;\nInspirišuća – u cilju okupljanja talenata, izvora finansija, investicija i uključivanja i angažovanja građana;\nIntegrisana – koja pokazuje veze sa ciljevima strategije Evropa 2020, naime pametnog, održivog i uključujućeg rasta širom Evrope; i\nInteraktivna – koja stvara zajednicu za inovacije unutar grada is a drugim gradovima.\nTakmičenje je otvoreno za gradove država članica EU i pridruženih država u programu istraživačkog okvira EU. Nagrada je predviđena za gradove sa preko 100.000 stanovnika za inicijative koje traju barem od 1. januara 2010. godine. U državama u kojima ne postoji grad sa preko 100.000 stanovnika pravo na prijavu ima najveći grad.\nInovacije su ključne za privredni rast i konkurentnost preduzeća i imaju središnju ulogu u strategiji Evropa 2020. Evropska unija je postavila cilj da postane „Unija inovacija“. Putem istraživanja i inovacija i regionalne politike, EU je promovisala pametni i održivi urbani razvoj. Naredni program istraživanja i inovacija Evropske unije „Horizont 2020“ će se odvijati od 2014. do 2020. godine. Više nego ikad usrediće se na finansiranje čitavog „lanca inovacija“, od naučnog prodora do razvoja bliskih tržištu. Buduća regionalno finansiranje EU takođe će se usredsrediti na istraživanje i inovacije, na primjer za izgradnju istraživačke infrastrukture.\nOznake Evropska komisija (EK) Finansije Horizon @me @me istraživanje @me mala i srednja preduzeća (MSP) održivi razvoj @me Pametni gradovi @me razvoj @me


'Sa strahom očekujem tri nove mere Prištine'\nIzvor: Mondo, 09.Dec.2018, 15:48\nPriština bi mogla da preduzeme tri nove mere usmerene protiv Srbije i Srba na Kosovu i Metohiji, od kojih se ne zna koja je gora za Srbe, rekao je danas predsednik Srbije Aleksandar Vućić.\nVučić nije precizirao koja su to tri nova poteza Prištine, napominjući da ne smatra da je ijedna od tih stvari dugoročno dobra za premijera samoproglašenog Kosova Ramuša Haradinaja, koji stvari posmatra kratkoročno.\nBeriša: Poštujte >> Pročitaj celu vest na sajtu Mondo << Srbe, ukinite nerazumne takse "Gde je Haradinaj sinoć video tenkove?"\nPredsednik Vučić osvrnuo se na pisanje pojedinih prištinskih medija na albanskom koji su sinoć "videli" na ulicama Beograda tenkove. "Ne znam gde je Haradinaj video te tenkove sinoć. Majko rođena, šta su u stanju da izmisle...", reagovao je Vučić. Prištinska "Gazeta ekspres" objavila je, naime, da se na ulicama Beograda navodno nalazi naoružana vojska i da su tenkovi u pripravnosti, zbog protesta opozicije.\nOn je rekao nove mere Prištine očekuje sa velikom dozom straha zbog srpskog naroda na Kosovu i Metohiji i njegove budućnosti.\n"Vidim da je to ludilo postalo bezgranično. Za to je delom odgovorna međunarodna zajednica, jer to nije odmah sprečila u danu kada su doneli odluku o uvođenju takse od 10 odsto za robu iz centralne Srbije", rekao je Vučić novinarima u Beogradu.\n"Mislim da je za nas bilo važno da pokazujemo stabilno, snažno, a uvek mirno suprotstavljanje takvim merama, ali videćemo šta će da preduzimaju i u skladu sa tim donosićemo odluke", rekao je Vučić.\nRadio Televizija Vojvodine: Priština ukida platni promet na severu, zabranjuje ulazak srpskih funkcionera i vozila sa srpskim tablicama?


Nemačka: Tanka većina za paket mera za spasavanje evra\nOba doma nemačkog parlamenta, Bundestag i Bundesrat, glasaju danas o paketu mera za spasavanje evra koji su pretprošle sedmice usvojile zemlje Evropske unije.\nVladajuća koalicija kancelarke Angele Merkel, koju čine njena Hrišćansko-demokratska unija, sestrinska bavarska Hrišćansko-socijalna unija i Liberali, imaće doduše većinu za usvajanje nemačkog dela paketa.\nMeđutim, po svemu sudeći biće to većina od samo jednog jedinog glasa jer je, kako su saopštili šefovi parlamentarnih frakcija vladajućih stranaka, više njihovih poslanika najavilo da će glasati protiv paketa ili da će se uzdržati.\nNemački udeo u paketu mera za spasavanje evra vrednom oko 750 milijardi evra iznosi 148 milijardi.\nŠef vodećeg ekonomskog Ifo Instituta u Minhenu, Hans-Verner Zin, je uoči današnjeg glasanja paket mera za spasavanje nestabilne evropske valute označio kao "drastičnu grešku". On je ocenio da on za Nemačku znači "avanturu sa nepredvidivim ishodom" i "kočnicu privrednom rastu".


Šoškić: Čvršći smo sada nego 2008. - Bizlife.rs\nŠoškić: Čvršći smo sada nego 2008.\n21:01 Kraljevo, 17/10/2011\nPored procena Ministrastva finansija da će privreda stagnirati narednih pet meseci i zabrinutosti ekonomista zbog silaznog trenda još od početka krize 2008. godine, guverner Narodne banke Srbije (NBS) Dejan Šoškić kaže da za sada nema razloga za očekivanje nestabilnosti finansijskog sistema Srbije.\n“NBS prati dešavanja na međunarodnom i domaćem tržištu i ima pripremljen paket mera u slučaju većih poremećaja. Za sada verujemo da nema razloga očekivanju nestabilnosti u finansijskom sistemu Srbije”, rekao je Šoškić.\nGuverner veruje da je otpornost Srbije na potencijalne izvore ekonomske krize sada veća nego 2008. godinu.\n“Kod nas nisu dozvoljene filijale stranih banaka, već separatna pravna lica pod strogom kontrolom NBS. Pored toga, izvori finansiranja banaka su uglavnom domaći”, rekao je Šoškić. On je upozorio da i pored toga Srbija oseća potencijalno negativne efekte krize javnog duga u svetu.\nKomentarišući proteste protiv finansijskih institucija u svetu, guverner je rekao da je vreme je da se vratimo tradicionalnim razvojnim modelima, koji podrazumevaju svođenje potrošnje zemalja u realne okvire.\n“Važno je na vreme utvrditi granice zaduživanja. Srbija je dobro uradila svoj deo posla, jer smo Zakonom o budžetskom sistemu prošle godine definisali u kom se gabaritu može kretati ukupni javni dug”, kazao je Šoškić.\nZamoljen da prokomentariše česte primedbe da devizne rezerve treba plasirati u privredu, guverner NBS je rekao da to nije u skladu sa zakonom. Devizne rezerve služe za izmirivanje obaveza prema inostranim poveriocima i za potencijalne intervencije na međubankarskom deviznom tržištu, naglasio je Šoškić.\n“Intervencija u privredi je neprimerena tržišnoj ekonomiji i devizne rezerve se na taj način nigde u svetu ne koriste”, rekao je Šoškić i ocenio da je domaći bankarski sistem likvidan i da u domaćim bankama ima dovoljno sredstava za kreditiranje privrede.\nSredstva su, nažalost, u većoj meri okrenuta finansiranju države, a jednim delom i u operacijama sa Narodnom bankom Srbije, rekao je Šoškić.\nDejan Šoškić kaže da je međugodišnja inflacija, merena indeksom potrošačkih cena, smanjena sa 14,7 odsto u aprilu na 9,3 odsto u septembru i da će nastaviti da pada.\n“U narednom periodu inflacija će nastaviti da pada da bi se u prvom polugodištu naredne godine našla u granicama cilja”, rekao je Šoškić.\nOn je dodao da će tome doprineti stabilizovane cene hrane i usporen rast regulisanih cena, kao i da će “dezinflatorno delovati i niska agregatna tražnja, kao i pad inflacionih očekivanja”.\nKako je kazao, u trećem tromesečju ove godine ostvarena je deflacija od -0,4 odsto i očekuje se dalji pad inflacije.\nGuverner je najavio da se u trećem tromesečju očekuje odredjeni oporavak ekonomske aktivnosti, u najvećoj meri kao posledica očekivano boljih rezultata u poljoprivredi i saobraćaju.\n“Imajući u vidu pad domaće i inostrane tražnje, NBS je revidirala projekciju ovogodišnjeg rasta bruto domaćeg proizvoda sa tri na 2,5 odsto“, kazao je on.\nekonomska kriza Srbija


NEMAČKI MEDIJI: Brisel uvodi sankcije Makedoniji!? | Web-Tribune.com\nHome / TEMA DANA / NEMAČKI MEDIJI: Brisel uvodi sankcije Makedoniji!?\nČetiri i po meseca od vanrednih parlamentarnih izbora Makedonija još nema vladu, predsednika parlamenta, a gradonačelnicima i predsednicima opština je mandat istekao jer redovne lokalne izbore nije imao ko da raspiše, što bi moglo da dovede do sankcionisanja pojedinih političara, pre svega predsednika Đorđa Ivanova i funkcionera VMRO-DPMNE.\nKonstitutivna sednica makedonskog parlamenta ulazi u četvrtu nedelju zasedanja na kojem bi trebalo da se izabere predsednik i Komisija za izbor i imenovanja.\nMakedonski predsednik Ivanov i dalje odbija da mandat za formiranje vlade dodeli lideru opozicione SDSM Zoranu Zaevu, koji je parlamentarnu većinu obezbedio uz podršku dve albanske partije – DUI i Besa, a glavni kamen spoticanja je tzv. tiranska platforma, koja bi Albancima trebalo da obezbedi veća prava uključujući i uvođenje albanskog kao zvaničnog jezika.\nDve najuticajnije partije, vladajuća VMRO-DPMNE, bivšeg premijera Nikole Gruevskog i SDSM, za sve to vreme čvrsto stoje na svojim stanovištima i dok se VMRO zalaže za ponavljanje vanrednih izbora, Zaev očekuje mirnu predaju vlasti.\nSkoplje su proteklih meseci pohodili evropski zvaničnici, među kojima evropski komesar Johanes Han, predsednik Evropskog saveta Donald Tusk, a prošle sedmice i Karl Bilt, s namerom da pomognu rešavanje aktuelne situacije i zahtevajući istovremeno od Ivanova da preispita svoju odluku o davanju mandata Zaevu i poštovanju parlamentarne većine.\nKako nema ni nagoveštaja da bi se u skorije vreme na makedonskoj političkoj sceni nešto moglo promeniti, mediji pišu da Evropska unija razmišlja o uvođenju određenih sankcija tako što će zabraniti putovanja i blokrati račune vodećim makedonskim političarima.\nBlokada i sankcije\nNemački Špigl, naime, piše da je nemačka kancelarka Angela Merkel upozorila Gruevskog da prekine blokadu institucija.\nOvaj nemački dnevnik navodi da, iako o tome zvanično još nije razgovarano, Brisel je verovatno veoma blizu odluke o uvođenju sankcija Skoplju.\nMerkel je, podseća se, na kongresu Evropske narodne partije na Malti upozorila Gruevskog da prestane sa blokiranjem formiranja nove vlade, piše list i dodaje da su planirane dve vrste sankcija protiv Makedonije, ukoliko se u međuvremenu nešto bitno ne promeni.\nReč je o zabrani putovanja i blokadi računa pojedinih makedonskih političara, a razmisliće se, kako se navodi, i obustavljanju sredstava iz predpristupne pomoći, koju Makedonija prima u okviru priprema za članstvo u EU.\nTakav nagoveštaj dao je prošle sedmice i američki Stejt department, koji je otvoreno zapretio sankcijama protiv makedonskih političara koji blokiraju demokratski proces u zemlji.\nVašington je proučio da će takve mere biti usklađene sa evropskim partnerima.\n– Mi ćemo raditi sa našim evropskim partnerima da podstakne makedonske političare da prekinu opstrukciju, uključujući i preuzimanje odgovornosti za svoje postupke – saopštio je Stejt department.\nTa poruka direktno je bila upućena direktno predsedniku Ivanovu i VMRO-DPMNE.\n– Političari koji pokušavaju da blokiraju formiranje vlade devalviraju vladavinu prava, ugrožavaju demokratski proces i stabilnost u Makedoniji i regionu – takođe je navedeno u saopštenju Stejt departmenta.\nTags Brisel Makedonija Nemačka sankcije\nPrevious Svi detalji stravične tragedije u Sremčici: Otvorio je vrata kuće u plamenu i ostao nem kad je shvatio ko je bio unutra!\nNext DEJVID AJK IZNEO ŠOKANTNE TVRDNJE: „NATO ĆE POSTATI SVETSKA VOJSKA, A UN SVETSKA VLADA! BUDUĆNOST SRBIJE I BALKANA…“\nDonald Tramp je priznao da je jedno vreme prikrivao istinu o virusu korona. Američki mediji …


U Beogradu će 3. i 4. decembra 2015. godine biti održan Ministarski sastanak OEBS, a glavni grad Srbije će ugostiti više od 40 ministara spoljnih poslova, među njima i šefove diplomatije SAD, Rusije i EU - Džona Kerija, Sergeja Lavrova i Federiku Mogerini, generalnog sekretara Saveta Evrope, Tjoborna Jaglanda.\nSkup u Beogradu pada u godini kada se obeležavaju četiri decenije od usvajanja Završnog akta iz Helsinkija, odnosno principa na kojima se zasniva OEBS, a njime će biti zaokruženo predsedavanje Srbije tom organizacijom.\nDelegati u Beograd počinju da stižu 1. decembra 2015. godine kako bi učestvovali na pripremnim sastancima. Prema rečima predsedavajućeg OEBS i šefa srpske diplomatije Ivice Dačića, to je najveći skup koji se u Srbiji organizuje posle Samita nesvrstanih 1989. godine, a Srbija je posle dugog niza godina pokazala da može da predsedava jednom ozbiljnom organizacijom i da bude ozbiljan međunarodni faktor.\nSrbija dočekuje kraj mandata na čelu OEBS-a sa veoma dobrim ocenama raznih međunarodnih foruma i povećanim ugledom u međunarodnoj zajednici, rekao je Dačić.\n"Potvrda za to je ministarski savet u Beogradu na koji će na naš poziv doći gotovo svi najvažniji svetski igrači i to bez obzira na činjenicu da među njima na vladaju baš najbolji odnosi", istakao je on.\nSale za sastanke su opremljene potrebnom audio i vizuelnom tehnikom - 3.000 slušalica, 650 mikrofona, 12 video projektora, 130 televizora - kao i 29 prevodilačkih kabina na šest zvaničnih jezika.\nNa drugom i četvrtom nivou, izgrađeno je 111 kancelarija, a na trećem preuređeno 70 loža u radne kancelarije.\n"Postoje standardi OEBS, koji moraju da se ispune u tehničkom, telekomunikacionom i bezbednosnom smislu da bi se organizovala konferencija", rekao je Dačić.\nŠto se tiče smeštaja delegata koristiće se usluge 19 hotela koje će platiti sami delegati, dok smeštaj šefova delegacija obezbeđuje Srbija kao zemlja domaćin.\nIzvor: Vebsajt Tanjug, 30.11.2015.


Dečija nedelja u PU "Poletarac" | www.025.rs\nwww.025.rs / ODŽACI / DRUŠTVO / Dečija nedelja u PU “Poletarac”\nPovodom “Dečije nedelje”, koja se tradicionalno održava svake godine, početkom oktobra, mališani iz PU “Poletarac” danas su, uz prisustvo direktorice PU Jelene Selak i vaspitačica predškolskih grupa, posetili predsednicu opštine Odžaci, Latinku Vasiljković.\nNakon prijema, deca su obišla kabinet predsednice i salu Opštinskog veća, gde im se uz prigodno posluženje, obratila Vasiljković. Ona im je poželela dobrodošlicu i čestitala Dečiju nedelju, koja se ove godine obeležava pod sloganom ″Da pravo svako – dete uživa lako″.\nPrijemu su prisustvovali i pomoćnici predsednice Andrija Hajdu i Igor Praća, kao i zaposleni iz Odeljenja za društvene delatnosti, Slobodan Svilenković i Vesna Rajačić.\n“Poletarci” su se potom, prigodnim poklonom zahvalili predsednici na gostoprimstvu.\nTags: Dečija nedelja, odžaci, Poletarac


Obaveštenje o visini provizija\nKursna lista sa minimalnim i maksimalnim iznosima\nKurs je u dinarima (RSD) izražena protiv-vrednost određene strane valute.\nU Srbiji svaka menjačnica mora imati 3 dokumenta sa kojima informiše klijente vezano za kurseve:\nKursna lista sa minimalnim i maksimalnim iznosima (najmanjim iznosima koje klijent dobija za jedinicu valute i najveća vrednost koju plaća za jedinicu valute)\nKursna lista se formira na početku radnog dana menjača i ona se ne sme menjati u togu radnog dana. Važno je znati da početak radnog dana ne mora da se poklapa sa radnim vremenom menjača. Radno vreme menjačnice može da bude od 8 – 20 časova, a radni dan može odrediti da je od 10:00 do 09:59 narednog dana.\nMenjačnice menjaju valute po kupovnom i prodajnom kursu iz svoje kursne liste (u rasponu između kupovnog i prodajnog kursa). Kursna lista menjačnice treba da sadrži sve valute koje je moguće zameniti u datoj menjačnici. Menjačnica slobodno određuje svoj kupovni i prodajni kurs, sa tim ograničenjem da taj raspon kurseva mora da bude u okviru kursne liste banaka sa kojima radi.\nProviziju (na engleskom commission) često koriste menjačnice i banke na frekventnim mestima kao što su turističke destinacije, aerodromi i sl. Menjačnica ima pravo da za svoje usluge na kurseve iz kursne liste obračunava proviziju. Po važećim propisima menjačnica može da obračuna najviše 3% provizije za otkup neoštećenih novčanica.\nMaksimalna provizija na prodaju nije ograničena, tako da to menjač slobodno određuje, dakle može da bude 0%, 5%, a moglo bi da bude i 10%. Obaveza svake menjačnice jeste da istakne obaveštenje o maksimalnoj visini provizija u menjačnici i na taj način informiše klijente. Provizija se određuje za svaku valutu posebno i posebno za kupovinu i posebno za prodaju. Za različite valute je moguće odrediti različitu proviziju.\nKursna lista u kojoj klijent vidi krajnji iznos koji dobije nakon zaračunate provizije po jedinici valute jeste kursna lista sa minimalnim i maksimalnim iznosima, kao što i sam naziv sugeriše. U ovoj listi se vide najmanji (minimalni) iznosi koje klijent dobije pri otkupu i najviši (maksimalni) iznosi koje klijent plaća pri prodaji.\nPrethodni tekstValute koje se menjaju u Srbiji\nSledeći tekstOštećene novčanice – efektivni strani novac


Vesti online / Vesti / Srbija / 106 debitanata u Skupštini Srbije\nPolaganje zakletve novih i starih poslanika u Skupštini Srbije\nZoran Babić, koji će i u ovom mandatu biti šef poslaničke grupe naprednjaka, navodi za “Blic” da će novi parlamentarci dati poseban šmek i šarm skupštinskom radu. On kaže da ih je stranka birala na osnovu ugleda i rezultata koje su ostvarili na lokalu.\n- Oni su imali visoke preporuke, a najbolje su predlagali predstavnici lokalnih odbora. Oni tačno znaju kako je ko radio u svojim sredinama - objašnjava Babić .\nU gotovo svim strankama ima novih lica. To međutim nije slučaj sa Novom Srbijom Velimira Ilića. Dubravka Filipovska, poslanica te partije, kaže da je poslanička grupa NS-a suviše mala, zbog čega nije bilo mesta za nova imena u njihovom poslaničkom klubu.\nRotirajući predsednik parlamenta loše rešenje\nIdeja SNS-a o rotirajućem predsedniku Skupštine Srbije ima mnogo mana, a malo čemu doprinosi, kaže Đorđe Vuković iz Cesida.\nOn navodi da mu nije poznato da neka zemlja na svetu na svakih godinu dana menja predsednika parlamenta.\n- Svaka nova vlast dolazi sa novim idejama koje su odlične, a ničem ne služe. Argument naprednjaka je da se time daje doprinos demokratiji, što je moguće. Ipak, demokratičnost treba da pokazuju svojim odnosom prema medijima, odnosom prema političkim poslanicima i jačanjem uloge parlamenta u odnosu na vladu - smatra Vuković.\nOn dodaje da je ideja o promeni predsednika parlamenta na godišnjem nivou nefunkcionalna.\n- Predsedniku treba neko vreme da se uhoda i taman kad se to dogodi, on mora da podnese ostavku. Takođe, teško je zamisliti njegov autoritet ako dolazi iz opozicione stranke koja ima 18 ili 19 poslanika, naspram više od 200 parlamentaraca vladajuće većine - objašnjava Vuković.\nSrpski parlament u ovom sazivu trebalo bi da ima ukupno 12 poslaničkih grupa. Mogućnost da ih formira u ovom trenutku ima 11 partija, koje imaju više od pet poslanika. Ipak, prema našim informacijama, zajednički poslanički klub trebalo bi da formiraraju Stranka demokratske akcije Sandžaka Sulejmana Ugljanina, koja ima tri poslanika, Partija za demokratsko delovanje Rize Halimija, koja je na izborima dobila dva poslanička mandata.\nSRBIJA Vučić-čovek za sve: "Biće kandidat na više pozicija"\nSubota 19.04.2014. 14:11\nSubota 19.04.2014. 09:49


IZVJEŠTAJ STEJT DIPARTMENTA O BIH: Korupcija u institucijama najveći problem u BiH. Ukazano je i na slučajeve prekoračenja sile policajaca prema građanima, fizičko maltretiranje zatvorenika i nezadovoljavajuće stanje i pretrpanost zatvora\nKorupcija u institucijama vlasti još je najveći problem BiH, koji doprinosi nastavku političke i ekonomske stagnacije, navedeno je u izvještaju američkog Stejt departmenta o stanju ljudskih prava i sloboda u svijetu.\nU izvještaju je navedeno da BiH ima zakone, ali ih vlasti ne sprovode niti problem korupcije shvataju ozbiljno.\n- Funkcioneri često učestvuju u koruptivnim djelima nekažnjeno, a korupcija je raširena u mnogim političkim i ekonomskim institucijama - navedeno je u izvještaju koji ima sedam poglavlja u kojima je detaljno analizirano stanje u pogledu ljudskih prava, slobode govora i medija i ostalih važnih segmenata demokratskog društva.\nUkazano je i na slučajeve prekoračenja sile policajaca prema građanima, fizičko maltretiranje zatvorenika i nezadovoljavajuće stanje i pretrpanost zatvora.\nStejt department je istakao da zakoni u BiH garantuju svim medijima slobodu, ali da i dalje dolazi do napada na novinare, te da su tri javna servisa suočena sa finansijskom nestabilnošću i da popuštaju političkim pritiscima.


Prva sednica parlamenta najkasnije do 4. avgusta | Novosti.RS\nsubota, 04. 07. 2020. u 11:45\nKONSTITUTIVNA sednica Skupštine Srbije treba da bude održana najkasnije do utorka, 4. avgusta.\nNaime, Republička izborna komisija ima rok da proglasi konačne rezultate na parlamentarnim izborima, do sutra u 20 časova. Od trenutka kada RIK prebroji i saopšti podatke sa svih biračkih mesta, kreće da teče rok od deset dana za dodelu potvrda o mandatima, odnosno najduže 30 dana za održavanje prve sednice novog saziva. Od održavanja prve sednice počinje da teče rok za formiranje nove Vlade, a krajnji datum je 2. novembar.\nPravilo je da prvi "skup" poslanika vodi najstariji parlamentarac, a to je Smilja Tišma koja ima 91 godinu i izabrana je na listi "Socijalistička partija Srbije - Jedinstvena Srbija". Pomagaće joj najmlađi poslanici iz ostalih stranaka koji su ušli u 12. saziv parlamenta.\nPoslanici koji završavaju mandat imaju pravo da još šest meseci, odnosno dok ne nađu zaposlenje, primaju poslaničku platu.\nInače, zbog ponavljanja izbora, koji su u sredu održani na 234 biračka mesta, došlo je do pomeranja saopštavanja konačnih rezultata. Takođe, RIK još nije objavio koliko je procenata glasalo. Iz tabora naprednjaka je saopšteno da je broj izašlih oko 50 odsto.


Poboljšati položaj romske zajednice u BiH - Impuls\nObjavljeno: Ponedjeljak, 09 April 2018 08:38\nRomska zajednica u BiH suočava se i dalje sa brojnim preprekama u pristupu svojim pravima, što je posljedica dugogodišnje marginalizovanosti, iako je proteklih nekoliko godina postignut određeni napredak sa ciljem poboljšanja položaja Roma u društvu, saopšteno je iz Institucije ombudsmana BiH.\n“Neophodno je i dalje aktivno i sistematski djelovati sa ciljem poboljšanja položaja Roma u oblasti zapošljavanja, stambenog zbrinjavanja, zdravstvene zaštite, obrazovanja i svih oblika uključenosti u društvene, socijalne, kulturne i političke tokove života”, navode iz Institucije ombudsmana povodom 8. aprila – Svjetskog dana Roma.\nKako se dodaje, nadležne institucije, prije svega, moraju obezbijediti da svako lice romske nacionalne manjine ima identifikaciona dokumenta, što je preduslov za ostvarivanje svih drugih prava.\nOrgani vlasti na svim nivoima, prema ocjeni ombudsmana, treba da promovišu saradnju između opštinskih institucija, centara za socijalni rad, romskih udruženja i škola radi širenja informacije o važnosti obrazovanja.\n“Kada je riječ o zapošljavanju, neophodno je da organi na nivou BiH, entiteta i kantona iz oblasti zapošljavanja izvrše sveobuhvatnu analizu dosadašnjih programa zapošljavanja, te pristupe kreiranju novih programa za zapošljavanje Roma”, ističu iz Institucije ombudsmana.\nOd izuzetne važnosti je i samoorganizovanje Roma, njihov rad u lokalnim zajednicama i prezentacija pozitivne prakse.\n“Raznim oblicima udruživanja u mogućnosti su da utiču na sliku koja se u javnosti, neopravdano, u negativnom kontekstu veže za Rome”, navode iz Institucije ombudsmana.\nOmbudsmani BiH Nives Jukić, Ljubinko Mitrović i Jasminka Džumhur uputili su čestitke svim pripadnicima romske nacionalne manjine u BiH povodom Svjetskog dana Roma.\nSvjetski dan Roma obilježava se u čast prvog Svjetskog kongresa Roma održanog od 8. do 12. aprila 1971. godine u Londonu.


- U Srbiji je je na delu kontinuitet negiranja genocida i na nivou države i društva -tome nesumnjivo doprinosi i uporno odbijanje aktuelnog predsednika Republike A. Vučića da zločin u Srebrenici imenuje genocidom, u čemu ga slede ne samo političari i političarke vladajuće koalicije, nego i značajan deo opozicionih političara i političarki..\n-\tInstaliranja simboličkog/živog memorijala, što je nastavak izgradnje spomenika žrtvama srebreničkog genocida. To je čin nenasilne pobune protiv poricanja genocida u Srebrenici, kako na nivou države tako i društva, budući da su odbijeni naši višegodišnji uporni zahtevi da se odobri izgradnja trajnog spomenika žrtvama genocida u Srebrenici u Beogradu. Ovim činom nastavljamo naše zalaganje za to da Srebrenica postane deo kolektivne memorije, čime bi se učinio značajan korak ka tome da Beograd i Srbija steknu status postgenocidnog grada i države.\n-\tIznošenja na javnu scenu broja ubijenih - 8372 - u genocidu pokazuje razmere zločina i predstavlja uvažavanje sudski utvrđenih činjenica koje se u većinskoj javnosti Srbije uporno iskrivljuju/falsifikuju/umanjuju. To je istovremeno i poziv da se konačno prihvati činjenična istina, a pre svega da se poštuje dostojanstvo žrtava genocida.\n11. jul - Solidarnost i odgovornost - odlazak na komemoraciju/dženazu u Potočare/Srebrenica, gde ćemo, zajedno sa porodicama žrtava srebreničkog genocida, prisustvovati ukopu posmrtnih ostataka žrtava.\nBeograd, 9. jul 2018.


Struja će poskupeti u martu – Nadlanu.com\nStruja će poskupeti u martu\nObjavljeno 28. jan 2013. / 14:19:59\nStruja neće poskupeti od 1. februara, pošto nisu završene sve neophodne procedure, naglasili su u EPS-u i dodali da ta kompanija još nije podnela zahtev za poskupljenje struje Agenciji za energetiku Republike Srbije (AERS).\nElektrična energija može najranije da poskupi početkom marta, jer kupci moraju da budu obavešteni o tome 15 dana pre poskupljenja, precizirali su u EPS-u i naveli da osim toga, AERS posle podnošenja zahteva za poskupljenje, mora da analizira njegovu opravdanost i da, ako se ispune uslovi, da saglasnost za to.\nČeka se i proglasenje javnog i rezervnog snabdevača za potrošače koji od početka ove godine kupuju struju na slobodnom tržištu.\nStruja bi mogla da poskupi između 10 i 12 odsto, ali još nije zvaniično saopšteno kada bi to tačno moglo da bude.\n"Radimo na formiranju rezervnog snabdevača, koga će Vlada Srbije imenovati ove nedelje i kad Agencija za energetiku uradi sve potrebne analize, jasnije će se znati kada će doći do povećanja cena struje", rekla je Tanjugu ministarka energetike Zorana Mihajlović.\n"To će svakako biti u prvom kvartalu ove godine", dodala je Mihajlovićeva.\nStruja je poslednji put poskupela 1. aprila 2011. godine, u proseku za 15 odsto i prosečno košta 5,5 evro centi po kilovat-času.


Ukrajina najavila lokalne izbore za oktobar\nBeta 17. jula 2015. 16:55\nUkrajinski parlament glasao je danas da se zakažu lokalni izbori u zemlji za oktobar, ali je izuzet istok zemlje koji su okupirali pobunjenici.\nVlada u Kijevu nema kontrolu nad delovima istočne Ukrajine od kada su separatistički pobunjenici počeli da se bore protiv vladinih snaga u aprilu 2014. godine, sukob u kome je do sada poginulo preko 6.400 ljudi.\nPrimirje potpisano u februaru između Ukrajine, Rusije, i pobunjenika predviđa održavanje izbora na istoku koji je pod kontrolom pobunjenika kao korak ka sveobuhvatnom prekidu vatre.\nU zakonu koji je danas izglasala ukrajinska Skupština Rada regionalni izbori za gradonačelnike i lokalne odbornike neće biti održan na Krimu, koji je pripijen Rusiji, niti u oblastima pod kontrolom pobunjenika zbog bezbednosne situacija i zato što ukrajinski zvaničnici nemaju pristup tim oblastima.\nPrema zakonu, izborni zvaničnici moraju zvanično da obaveste parlament da ne mogu da organizuju izbore u pobunjeničkim oblastima Donjeck i Lugansk zbog neprijateljstava ili zato što ne mogu da poštuju izborne standarde OEBS-a, ili osiguraju bezbednost ukrajinskim građanima.\nVisoki pobunjenički zvaničnik u Lugansku Genadi Ciplakov rekao je za agenciju RIA Novosti da Kijev nije razgovarao sa pobunjenicima o mogućnosti organizovanja lokalnih izbora na njihovoj teritoriji. Pobunjenici su ranije rekli da će održati lokalne izbore u oblastima pod njihovom kontrolom u oktobru, ali da neće dozvoliti ukrajinskim predstavnicima da ih organizuju ili nadgledaju.


Odbijajuće Rešenje US\nVi ste ovde: Početak Odbijajuće Rešenje US\nObjavljeno četvrtak, 05 april 2018 15:56\nDobrivoje Stanojevic je dobio Rešenje US koje je odbijeno iz proceduralnih razloga. Ovo je komentar Dobrivoja:\n*Dana 29. novembra 2016. godine, podneo sam Ustavnu zalbu protiv Resenja Direkcije Fonda, kojim mi je osporila pravo na deo vanrednog uskladjivanja penzije za 4,21%. Kasnije, 25. februara 2017. godine, podneo sam Dopunu Uz, sa novim dokazima o tom pravu.\nUstavni sud je cutao sve ovo vreme, i tek je reagovao, kad sam pre sedam dana poslao Upit da mi odgovori kada ce postupiti po ovoj Ustavnoj zalbi.\nNaravno, doneo je Resenje kojim odbacuje moju Ustavnu zalbu, jer nisam prethodno poveo UPRAVNI SPOR protiv Direkcije Fonda, i zbog toga ja nemam osnova da se ljutim na Ustavni sud, jer nisam isao po redosledu u primeni PRAVNOG LEKA.\nZnao sam to unapred, ali, malo sam i testirao Ustavni sud...\nNemojte NIKADA podnositi Ustavnu zalbu, ako prethodno niste vodili UPRAVNI SPOR, jer ce Ustavna zalba biti ODBACENA!!!*\nResenje Ustavnog suda.pdf 837 kB


RANGE ROVER SPORT AUTOBIOGRAPHY SA DYNAMIC PACK\nDISTINKTIVAN I PREFINJEN\nRange Rover Sport Autobiography sa Dynamic Pack ima standardne 21” alufelne sa 5 krakova ‘Style 5085’ sa Diamond Turned završnicom\nAUTOMATSKO ZATAMLJIVANJE SPOLJNIH RETROVIZORA\nOva napredna ogledala sa grejanjem, pristupnim svetlima i autodimerom mogu se samosklapatii izvlačiti kako bi se izbegla oštećenja vozila prilikom parkiranja u uzanim prostorima. Pored ovoga, spoljni retrovizori imaju funkcioju samopotapanja koja se aktivira prilikom selektovanja hoda unazad tj.rikverca, što unapređuje vidljivost prilikom manevrisanja.\nFRONTALNA SEDIŠTA SA GREJANJEM I HLADJENJEM, SA 22 REŽIMA RADA\nSedišta u ovom vozilu obezbeđuju izuzetan komfor čak i na najdužim putovanjima. Izrađena su od semianiline kože, sedišta za vozača i suvozača imaju i grejanje i hlađenje dok je za zadnju klupu raspoloživa samo funkcija grejanja. Ova sedišta imaju tzv. "cut diamond"perforaciju, podesive naslone na sedištima i elektro-podesive ekstenzije jastuka.\nMERIDIAN™ SURROUND AUDIO SISTEM\nZvuk u vozilu je pun i jasan popun zvuka katakterističnoh za izvođenja uživo -a sve to zahvaljujući posebnom rasporedu 19 zvučnika (napred,pozadi i sa strane), uključujući i jedan dual channel sabfufer. Sve to spaja Trifield™ tehnologija,a Vi besprekorno kontrolišete pomoću Touch Pro Duo sistema.\nPAKETI ZA VOZAČA I ZA POMOĆ PRI PARKIRANJU\nOvi paketi isporučuju niz funkcija koji Vam pomađu da budete bezbedni iinformisani. Paket za vozača (Drive Pack) uključuje monitor za praćenje stanja vozača, monitor za detekciju mrtvog ugla i praćenje saobraćaja iza vašeg vozila, i adaptivni limiter brzine. Pored ovoga, Park Pack uključuje pomoć u parkiranju u 360°, monitor za praćenje saobraćaja iza vašeg vozila i monitor za indikaciju "čistog izlaza" sa parking mesta.


Zoran Milivojević, Dunav dobrovoljni penzijski fond - Sve o osiguranju\n27. novembra 2015.\tKo je ko 3,593 Pregleda\nIzvršni direktor i član Investicionog odbora\nDiplomirani ekonomista (Ekonomski fakultet Univerziteta u Beogradu). Profesionalnu karijeru započeo je u firmi Metalservis u odeljenju nabavke i prodaje. Od 1996. do 2002. zaposlen je u firmi Delta M Beograd kao rukovodilac postprodaje i dilerske mreže na teritoriji SCG. U tom periodu je rukovodio i prvim servisno prodajnim objektom u vlasništvu Delta M.\n2003. godine karijeru nastavlja u revizorskoj kući Deloitte, gde je aktivno učestvovao u reviziji finansijskih izveštaja preduzeća i osiguravajućih društava: JAT, Genex, Imlek, C Market, Sintelon, NIS. Bio je direktno zaslužan za implementaciju PDV-a i njegov računovodstveno-finansijski tretman u sistemima kao što je Tigar, Mobtel, B92.\nOd 2006. do novembra 2014. godine zaposlen je u Dunav društvu za upravljanje DPF na poziciji direktora sektora za finansije i računovodstvo. Bio je zadužen za izradu finansijskih izveštaja Društva i Fonda, koordinaciju rada sa brokerskom kućom, kastodi bankom i Narodnom bankom Srbije. Član je Investicionog odbora Društva od 2007. godine.\n03.12.2014. stupio je na dužnost izvršnog direktora Dunav društva za upravljenje dobrovoljnim penzijskim fondom.\nPrethodni tekst Snežana Ristanović, Raiffeisen Future dobrovoljni penzijski fond\nSledeći tekst Aleksandar Šiljegović, DDOR Garant dobrovoljni penzijski fond\nBojan Mijailović, predsednik Izvršnog odbora Sava osiguranja a.d.o. Beograd Bojan Mijailović, od 1. januara 2021. ...


Avio-giganti preko noći postali kolateralna šteta: Stiže pomoć i za KLM, ali samo pod ovim uslovima - Biznis Telegraf.rs\n26/06/20 | 16:23\nAvio-giganti preko noći postali kolateralna šteta: Stiže pomoć i za KLM, ali samo pod ovim uslovima\nVlada je "spasilački paket" uslovila zahtevima da KLM mora da sreže troškove za 15 posto, da poboljša održivo poslovanje i smanji broj noćnih letova\nHolandska vlada najavila je danas finansijsku podršku nacionalnom avio-prevozniku KLM, u iznosu od 3,4 milijarde evra, kako bi pomogla kompaniji da preživi sunovrat u vazdušnom saobraćaju, izazvan pandemijom korona virusa.\nMinistar finansija, Vopke Hoekstra, rekao je da se paket podrške sastoji od zajma od milijardu evra i 2,4 milijarde evra garancija za bankarske kredite, prenosi agencija AP.\nVlada je "spasilački paket" uslovila zahtevima da KLM mora da sreže troškove za 15 posto, da poboljša održivo poslovanje avio-kompanije i da smanji broj noćnih letova koje obavlja sa nacionalnog aerodroma, Šiphol, na periferiji Amsterdama.\nHoekstra je rekao da nalog za smanjenje troškova znači da je gubitak radnih mesta u KLM-u, koji zapošljava oko 30.000 ljudi, "verovatno neizbežan". Glavni izvršni direktor, Piter Elbers, izjavio je da je paket pomoći neophodan za oporavak te kompanije, jer je 90 odsto njenih aviona bilo prizemljeno tokom globalne pandemije.\nPaket mora da odobri Evropska komisija, a Hokstra je rekao da se nada i očekuje da će se to dogoditi narednih dana. Procenjuje se da će avio-kompanije širom sveta izgubiti ove godine 84 milijarde dolara, a da će prihod biti prepolovljen.\nVlada u Hagu je takođe saopštila da će biti imenovan "državni agent", koji će kontrolisati kako se troše sredstva iz paketa i obezbediti da se KLM pridržava uslova. KLM je u partnerstvu sa francuskim prevoznikom Er Fransom. Vlada u Parizu je obećala nacionalnoj avio-kompaniji 7 milijardi evra zajma i garancija za kredite, podseća AP.


SNS DEFINITIVNO DOTAKAO DNO: Naprednjaci objavili muzičku numeru posveđenu Draganu Đilasu – Gerila\nGerila > Društvo > SNS DEFINITIVNO DOTAKAO DNO: Naprednjaci objavili muzičku numeru posveđenu Draganu Đilasu\nobjavljeno na Mar. 24, 2019 u 3:32 pm\nStrah, panika, ludilo, bolest, mržnja ili sve nabrojano spojeno u jedno, tako bi nekako mogli opisati najnovije ostvarenje koje nam dolazi iz Srpske Napredne Stranke.\nVerovali ili ne, ali oni su otišli korak dalje u sopstvenom ludilu (jer zaista ne znamo kako drugačije da opišemo ovo remek delo) i snimili muzički spot posvećen Draganu Đilasu.\nSam spot ne želimo da komentarišemo ovom prilikom jer nemamo vremena da se mlatimo glupostima koje nam prosto vređaju inteligenciju, ali sama činjenica da ovako nešto postoji dokaz je da je situacija u društvu i više nego alarmantna.\nRežim je pojačao agresiju prema opoziciji, prljava kampanja koju viđamo prethodnih nekoliko dana ostaće upamćena kao najodvratnija ikada igde u 14 milijardi godina dugoj istoriji univerzuma.\nVerovatno još od velikog praska i pojave prostora i vremena, pa do dana današnjeg nijednom živom organizmu nije palo na pamet da radi stvari koje ovih dana čini SNS.\nLaži, mržnja i pljuvačina u tabloidima i nečemu što sebe nazivaju televizije sa nacionalnom frekvencijom su naravno i dalje tu, ali sada se otišlo korak dalje te smo u svega nekoliko dana videli:\nMiting podrške Dragoljubu Simonoviću koji je naručio paljenje kuće novinara Milana Jovanovića.\nMiting podrške Jutki\nMobilisanje članova stranke da dođu u Beograd i fizički se obračunaju sa ljudima koji protestuju\nKombi koji kruži ulicama Beograda i sa razglasa blati lidere opozicije\nNekoliko napada na prostorije Srpskog pokreta Dveri\nOrkestrirane napade na proteste gde se broj učesnika toliko rapidno smanjuje da će uskoro pasti ispod nule i ući u negativni skup\nA evo sada čak i muzičku numeru posvećenu jednom od lidera Saveza za Srbiju, Draganu Đilasu.\nKoliko je sve ovo nenormalno, nemoralno, neprirodno i da tako kažemo, bljak, govori i podatak da je Srbija apsolutno jedina država gde režim koji je na vlasti već punih 7 godina za loše stanje u državi optužuje opoziciju.\nNezvanično prethodnih par dana kružila su poslednja istraživanja javnog mnjenja gde je razlika između SNS-a i ujedinjene opozicije svega nekoliko procenata, te ovakvo neobično (da, čak i za njih) ponašanje vlasti samo potvrđuje spekulacije.\nS obzirom da je verovatno svima jasno da će oni svim sredstvima braniti fotelje, ostaje zaista bojazan šta nas to čeka u narednim danima i dokle su gospoda iz Srpske Napredne Stranke spremni da idu.\nA nažalost poznavajući njih, samo je nebo granica…


PROPISI.com | Počelo je izdavanje kvalifikovanih elektronskih sertifikata\nPozivamo Vas da na vreme pribavite kvalifikovane elektronske sertifikate. Od januara 2014. privredni subjekti su obavezni da koriste elektronske servise Poreske uprave Srbije i Centralnog registra obaveznog socijalnog osiguranja.\nPreuzmite zahtev za sertifikat u pdf formatu\nili popunite prijavu preko sajta Privredne komore Srbije.\nCena korporativne PKS kartice\n3.075.00 + PDV\n2.575.00 + PDV\nNakon dostavljene kompletne dokumentacije, na adresu pravnog lica biće Vam poslati ugovori na potpisivanje i predračun.\nKompletnu dokumentaciju možete dostaviti lično, kurirom ili poštom uz povratnicu na adresu: Privredna komora Srbije, Sertifikaciono telo, Resavska 13-15, 11000 Beograd ili Registracionim telima koja su ovlašćena za prihvatanje dokumentacije za izdavanje kvalifikovanih elektronskih sertifikata (Spisak registracionih tela)


EXPRES VESTI - Nasilje u porodici - zakon i kako pomoći žrtvama\nNasilje u porodici - zakon i kako pomoći žrtvama\nSrbija bi na jesen mogla da dobije zakon o zaštiti od nasilja u porodici koji će omogućiti hitno iseljenje nasilnika iz porodičnog doma bez obzira da li je on vlasnik stana ili kuće, kao i bolju zaštiti žrtava nasilja.\nNaime, Prednacrt zakona, koji je na javnoj raspravi, daje ovlašćenja policiji, da izda naredbu kojom nasilniku zabranjuje povratak u domaćinstvo na 48 sati, a ako nasilnik ne živi sa žrtvom, policija će mu naredbom zabraniti prilazak takođe na 48 sati.\n"Cilj je da udaljimo nasilnika iz kuće, ne samo onog koji je učinio krivično delo, već i ako postoji rizik da će doći do nastanka krivičnog dela, odnosno nekog obila nasilja u porodici. Stoga smo predvideli poseban postupak za zaštitu od nasilja u porodici", rekao je državni sekretar Ministarstva pravde Radomir Ilić.\nU prvih 24 sata od izdavanja naredbe tužilaštvo je dužno da sudu predloži produženje mera, a u drugih 24 sata sud mora da donese odluku.\nNa policijsku naredbu o zabrani vraćanja u stan, odnosno zabrani prilaska u roku od 48 sati ne postoji pravo žalbe, a tužilaštvo treba odmah da reaguje i traži produženje mere od parničnog suda.\nTaj sud bi, kako je naveo, produžavao meru na 30 dana a postupak bi dalje išao svojim tokom.\nPrednacrtom je predviđeno i osnivanje Koordinacionog tela koje bi "za istim stolom" sedmično pod rukovodstvom javnog tužioca razmatralo sve predmete nasilja u porodici.\nČlanovi tog tela trebalo bi da budu i prekršajni sudija, policajac, Centar za socijalni rad i predstavnici lokalnih bolnica, škola, lokalnih ženskih organizacija...\nKako je rekao Ilić, cilj tog tela nije samo da se predmet "usmeri" i ide pravilno kroz krivični ili parnični, već da pomogne žrtvi.\nPrema prednactru, u osnovnim javnim tužilaštvima biće uvedena specijalna odeljenja za borbu protiv nasilja u porodici.\n"U većim gradovima, to će biti prava odeljenja, u manjim gde nema dovoljno ljudi da pravimo odeljenja, postojaće tužioci koji će se posebno baviti tim problemom", objasnio je on.\nIako se često u različitim oblastima može čuti da Srbija ima dobre zakone, ali da nedostaje njihova primena, Ilić, upitan kako obezbediti punu primenu tog akta, kaže da je ovaj zakon pisan kao tzv. zakoni priručnici, koji treba da upute državne organe kako da primenjuju propise i da ih primenjuju u kratkim rokovima.\n"Ovaj zakon predstavlja most između krivičnog i parničnog postupka i pisan je da obezbedi sopstvenu primenu, ali i efikasniju primenu krivičnog, porodičnog i nekoliko drugih procesnih zakona", rekao je Ilić.\nPored donošenja zakona o zaštiti od nasilja u porodici očekuju se i izmene Krivičnog zakona u kojem će kao krivična dela biti uvedena dela proganjanja i seksualno uznemiravanje, ali i redefinisane sankcije kada su u pitanju dela protiv polnih sloboda i protiv braka i porodice, kao i definicija silovanja.\nOd početka godine u našoj zemlji devet žena ubili su njihovi partneri ili muški članovi porodice, a prošle godine u ovo vreme bilo je 25 ubijenih žena i jedna beba.\n"Kada se posmatraju cifre, može se reći da je situacija bolja, ali situacija nikada neće biti bolja sve dok imamo i jednu ubijenu ženu. Jedan život je toliko vredan da ne može da se gubi u svađama, ljubomori, patologiji...", ističe koordinatorka Savetovališta protiv nasilja u porodici Vesna Stanojević.\nNaglašava da je vrlo važno usvojiti zakon, da do žena koje trpe nasilje dođe poruka da država radi na tome da se nasilje smanji i da svi zajedno moraju da rade kako bi se problem sveo na najmanju moguću meru.\nDodaje da je potreban upravo ovakav zakon, čiji je prednacrt na javnoj raspravi, jer predviđa brojna rešenja o kojima se dugo govori.\nPosebno je istakla odredbe kojima se predviđa iseljenje nasilnika iz stana ili kuće, bez obzira na vlasništvo.\n"Imali smo to u porodičnom zakonu još iz 2005. godine, ali se nije primenjivalo na ovakav način. Videćemo kako će to u praksi izgledati. Verovatno ne baš jednostavno jer očekujemo da muškarci koji su iseljeni iz kuća u njihovom vlasništvo reaguju", rekla je Stanojević.\nPrema njenim rečima, u sigurnim kućama u Beogradu trenutno je 26 žena i devetoro dece.\n"Nijedna žena žrtva nasilja koja je na ulici i iz bilo kog razloga mora da pobegne od nasilnika, neće ostati nezaštićena i neće imati problema oko smeštaja u sigurnoj kući. Uvek ćemo joj pomoći", rekla je ona.\nOna je ponovila da je važno raditi na ekonomskom osnaživanju žena, a jedan od pozitivnih podataka je da je od oktobra prošle godine 15 žena iz sigurne kuće dobilo stalan posao.\nNa pitanje kako motivisati žene u malim sredinama, Stanojević kaže da njima treba pružiti podršku koja im nedostaje.\nOne već trpe nasilje, koje vremenom postaje sve gore, rekla je Stanojević, uz apel svim ženama da za svoju situaciju ispričaju nekome, jer samo tako mogu da dobiju pomoć ukoliko im zatreba.\n"Nasilje nikad ne prekida nasilnik, već samo žrtva", zaključila je Stanojević.\nK2_MORE_IN_THIS_CATEGORY « Šabić: Objekti u Savamali nisu bili nelegalni\tOčekivani životni vek u svetu porastao za pet godina »


Vlada Republike Srbije donela je na sednici u utorak odluke o raspuštanju Skupštine opštine Severna Mitrovica, Skupštine opštine Leposavić, Skupštine opštine Zvečan i Skupštine opštine Zubin Potok.\n“Najmanje što ja mogu da očekujem jeste da ćemo podneti zahtev Ustavnom sudu kako bi on dao svoje mišljenje na jednu nezakonitu i antiustavnu odluku. I ono što je još bitno jeste da iz ovog pravnog nasilja proizilazi neka vrsta pritiska na Srbe sa severa Kosova da izađu na kosovske ‘separatističke’ izbore 3. novembra, jer to svakako ne doprinosi demokratskoj proceduri i atmosferi na severu Kosova, jer se ovde radi zapravo o sumraku demokratije. Po meni, svi budući lokalni izbori na severu Kosova nisu legalni, nisu zakoniti jer se donose na temelju neregularnih uslova, što znači uvođenjem privremenih mera”, ocenio je Jakšić.\nKandidat za gradonačelnika Severne Mitrovice Oliver Ivanović ocenio je u izjavi za RSE da je ovo logičan potez Vlade Srbije, jer su se čelnici skupština opština na severu Kosova protivili izlasku na lokalne izbore na Kosovu, zakazane za 3. novembar.\n“To je očekivana odluka jer je već na prethodnom sastanku, koji su predsednici opština sa severa Kosova imali sa predsednikom i premijerom Republike Srbije, bilo očigledno da oni neće promeniti svoj stav. Odluku o raspuštanju je donela Vlada Srbije na oznovu Zakona o lokalnoj samoupravi, znači postoje i formalni razlozi. Ali pozadina svega ovoga je objektivno rečeno-politička. Jer Vlada Srbije ne može da sprovodi svoje odluke ako ima aktivan otpor u predsednicima opština koji bi pre svega trebalo da budu zaduženi za sprovođenje vladinih odluka”, istakao je Ivanović.\nA evo šta građani severne Mitrovice misle o raspuštanje četiri skupštine opština na severu Kosova.\nGrađani severne Mitrovice o raspuštanju opština\nIstovremeno, Vlada Srbije je na istoj sednici obrazovala Upravljački tim za uspostavljanje Zajednice srpskih opština na Kosovu.\nPodsećamo, srpski poslanici Privremene Skupštine Kosova, koju su lokalni Srbi formirali uprkos protivljenju zvaničnog Beograda, zaključili su na poslednjoj sednici održanoj u Zvečanu 16. avgusta da su za njih kosovski lokalni izbori neprihvatljivi, jer su, kako navode „u suprotnosti sa Ustavom i zakonima Srbije i Rezolucijom 1244“.


NDP nominovao Čavića za trku za premijera RS\nObjavljeno: 27 decembar 2017 . u kategoriji Republika Srpska\nSavez za promjene sutra bi trebalo da dobije rezultate istraživanja javnog mnjenja koje je naručio da bi vidio ko od predstavnika tog bloka najbolje kotira u biračkom tijelu, a NDP je to preduhitrio nominacijom svog lidera Dragana Čavića za premijera RS, ukoliko pobijede na opštim izborima 2018. godine.\nČelnici stranaka okupljenih u Savez za promjene treba da se dogovore o kandidatima za šest pozicija - predsjednika RS, srpskog člana Predsjedništva BiH, predsjednika Vlade RS, predsjednika Narodne skupštine RS, predsjedavajućeg Savjeta ministara BiH i člana rukovodstva Parlamenta BiH.\nNa koju će kartu igrati NDP nagovijestio je novoizabrani generalni sekretar te stranke Goran Ćosić, koji je rekao da žele mjesto predsjednika Vlade RS ako Savez za promjene pobijedi na opštim izborima naredne godine.\n- Očekujemo od partnera da što prije saopšte imena zajedničkih kandidata na opštim izborima. Nećemo trpjeti odugovlačenja zbog čega smo odredili termine u januaru do kada moraju biti poznata imena za svaku od najvažnijih funkcija. U suprotnom ćemo tražiti druga rješenja - rekao je Ćosić, ponovivši ultimatum koji je tokom vikenda partnerima postavio i Čavić.\nI dok Ćosić nije želio da govori o personalnom rješenju, potpredsjednik NDP-a Zdravko Krsmanović je istakao da je Čavić najbolja osoba koju Savez za promjene ima za poziciju premijera Srpske.\n- Pri raspodjeli šest pozicija mislimo da je najkorektnije da mjesto premijera pripadne Draganu Čaviću. Najbolji pojedinačni rezultat za predsjednika RS ima Mladen Ivanić, a član SDS-a Mirko Šarović vjerovatno za člana Predsjedništva BiH, a lider SDS-a Vukota Govedarica za predsjednika Narodne skupštine RS - rekao je Krsmanović i dodao da će liderima opozicije zvanično biti prezentovani rezultati istraživanja javnog mnjenja sprovedenog na uzorku od 1.500 ispitanika.\nGovoreći o požurivanju partnera da odrede kandidate, Krsmanović je istakao da kampanja koju će voditi treba da bude personalizovana i da je vode pojedinci koji će preuzeti odgovornost za obećano.\n- Poslije prezentovanja rezultata istraživanja donijećemo odluku o dinamici izlaska u javnost, kandidatima i dogovoriti se o programu kampanje i programa za izbore - zaključio je Krsmanović.\nPredsjednik SDS-a Vukota Govedarica juče nije odgovarao na telefonske pozive. Lider PDP-a Branislav Borenović ističe da stranke treba da dođu do dogovora o kandidatima za ključne pozicije, ali je izbjegao da se izjašnjava o imenima.\n- PDP je spreman da definišemo ko su ljudi koji mogu da odgovore na te izazove. Tu ima mjesta za sve lidere političkih partija, ali i za mlade ljude koji će biti dio snažnog tima da bi Srpska bila bolja za sve - rekao je Borenović.\nNa pitanje da li je Čavić prihvatljiv za premijera, rekao je da sa njim ima izuzetno dobru saradnju.\n- Čavić je veoma kvalitetan čovjek i jedan je od ljudi koji je dio tima koji treba da bude na određenim pozicijama - rekao je Borenović.\nNDP je u subotu poslije sjednice Glavnog odbora od SDS-a i PDP-a zatražio da do 31. decembra definišu politike i kandidate za mjesta predsjednika RS i člana Predsjedništva BiH ili ako im je to rano, da jasno kažu datum u januaru. Govedarica je tada odgovorio da to nije realno i da ozbiljnije razgovore očekuje u februaru.\nOpšti izbori trebalo bi da budu održani u oktobru naredne godine.\nGoran Ćosić je prije nekoliko dana na sjednici Glavnog odbora NDP-a određen za nasljednika Vojina Mijatovića na mjestu zamjenika ministra civilnih poslova BiH, a potvrdu njegovog imenovanja mora odobriti Parlament BiH.\n- Bio sam jedini predloženi kandidat za ovu funkciju, što sam prihvatio i očekujem da se o tome izjasni Predstavnički dom na sjednici oko 17. januara - istakao je Ćosić.


Jedinstvenim hibridnim konceptom novi Renault Megane Conquest ruši konvencije, ali ne pristaje na kompromise u pogledu bezbednosti: na testiranjima bezbednosti nezavisnog tela Euro NCAP je osvojio pet zvezdica. Zahvaljujući najvišem nivou zaštite putnika i drugih učesnika u saobraćaju ovaj sportski, hibridni i prostrani SUV je jedan od najbezbednijih modela na tržištu, čime potvrđuje Renaultovu predanost bezbednosti automobila i njegovo iskustvo u toj oblasti.\nOsvajanjem maksimalnih pet zvezdica na testiranju Euro NCAP-a novi Renault Megane Conquest ušao je u krug najbezbednijih modela na tržištu.\nElegantne linije i jedinstveni profil čine novi Renault Megane Conquest pravim porodičnim SUV-om. Vrlo je prostran i udoban i omogućava jednostavno postavljanje dečijih sedišta na bočna zadnja sedišta.\nSveobuhvatna ponuda sistema za pomoć u vožnji za više udobnosti i bezbednosti\nNovi Renault Megane Conquest opremljen je najnovijom generacijom sistema za pomoć u vožnji. Ovi sistemi uključuju sistem za pomoć u vožnji autoputem i u saobraćajnim gužvama, prepoznavanje saobraćajnih znakova, upozorenje na mrtav ugao, upozorenje na izlazak iz saobraćajne trake i sistem za održavanje automobila u saobraćajnoj traci. Svi ovi sistemi su garancija sigurnije i opuštenije vožnje. Na primer, kad aktivni sistem kočenja u nuždi otkrije bicikliste ili pešake, upozorava vozača na opasnu situaciju i aktivira kočnice ako vozač ne reaguje na vreme. Još jedan od faktora koji utiču na bezbednost je povećana vidljivost ostvarena uz pomoć kamere od 360°, serijskih Full LED prednjih svetala, automatskog uključivanja svetala i samozatamnjujućeg unutrašnjeg retrovizora.\nNezavisno od vremenskih uslova, danju ili noću, prilikom preticanja ili prestrojavanja, u vožnji gradom ili prilikom parkiranja, ove tehnologije za pomoć u vožnji su u službi veće bezbednosti za svakoga i opuštenije vožnje, a istovremeno smanjuju rizik od opasnih situacija, bilo da se radi o vozaču, putniku ili učesniku u saobraćaju van automobila.\nRenault Megane Conquest garantuje najviši nivo aktivne i pasivne bezbednosti prema kriterijima Euro NCAP-a. Ovih pet zvezdica odraz je Renaultove stručnosti u području bezbednosti i predanosti tome da ponudi inovativnija, pouzdanije i sigurnije automobile što širem krugu kupaca.\nUprkos hibridnom dizajnu, uzbudljivim linijama i sportskoj dinamičnosti Renault Megane Conquest ne pristaje na kompromise u pogledu prostranosti, cene ili potrošnje goriva. To su ključna obeležja ovog modernog SUV coupea idealnog za porodice koje će da cene njegovu prostranost, komfor i osećaj udobnosti u vožnji. I sve to uz najviši nivo aktivne i pasivne bezbednosti za sve putnike i učesnike u saobraćaju.\nRenault Megane Conquest je hibridan i jer ga pokreću isključivo elektrifikovani motori\n- S jedne strane tu je puni hibrid E-TECH 145 sa svim prednostima električnih automobila bez potrebe za punjenjem: do 80 odsto vremena vožnje gradom je na struju, do 40 odsto niža potrošnja u poredjenju sa ekvivalentnim benzinskim motorom i manje emisije ugljen-dioksida za maksimalni užitak u tihoj i udobnoj vožnji uz brz odziv.\n- S druge strane, benzinski motori sa 12V mikrohibridima (TCe 140 i TCe 160), koji su sinonim štedljivosti i fleksibilnosti. Mikrohibridizacija motora smanjuje potrošnju goriva i emisije ugljen-dioksida i uglađeno pokreće motor za još veću udobnost u vožnji.\nMegane Conquest svojim jedinstvenim konceptom ruši konvencije. Namenjen je za međunarodno tržište i spreman da pokori brzorastući segment C-SUV-ova. Novim Meganeom Conquest Renault je postao prvi proizvođač automobila za široki krug kupaca koji je na evropskom tržištu ponudio SUV coupe, vrstu modela dosad rezervisanu za premijum marke.\nRenault najavio novi Kangoo i Express\nPotpuno novim Renaultom Kangoo i Expressom marka je još jednom uzdrmala temelje segmenta furgona i kombija. Četiri nova modela su konstruisana da ispune najrazličitije potrebe profesionalnih i privatnih kupaca. Da je reč o istinski kultnom vozilu, potvrđuje više od četiri miliona prodatih primeraka od 1997. godine. Novi Kangoo u putničkoj i komercijalnoj verziji blće dostupni i u električnoj verziji kako bi odgovorili na izazove gradske mobilnosti - Mark Sutcliffe, viši potpredsednik odeljenja Alijanse za LKV.


Pad cena nafte, nama skuplje gorivo | SerbianForum\nBeograd -- Sudeći prema stavovima trgovaca naftnim derivatima „slaba je vajda“ da će, s obzirom na pad cena nafte „ural“, biti snižene i maloprodajna cena goriva u Srbiji.\nKako je Japan treći najveći potrošač nafte u svetu, smanjena potražnja „crnog zlata“ se odrazila i na njenu cenu. Kada cene nafte padnu na svetskom tržištu uobičajeno je da taj trend važi i za rusku „ural“ naftu čija je cena inače niža.\n"Ne verujem da će doći do korekcije cena naftnih derivata u Srbiji. Naime, kada je nedavno cena nafte na svetskim berzama skočila i popela se na više od 100 dolara po barelu maloprodajna cena goriva nije povećana. Samim tim, sada kada cena nafte pada, zbog izostanka poskupljenja kada su se stekli uslovi za to ne verujem da će benzin na pumpama u Srbiji pojeftiniti", kaže Bora Tatić, potpredsednik Udruženja vlasnika benzinskih stanica Srbije.\nOn navodi da "postoji čak mogućnost da gorivo poskupi. Naime, ako se Vlada Srbije odluči na povećanje akciza za domaća goriva, stekli bi se uslovi da benzin poskupi. Ali da ne spekulišemo, već da sačekamo 22.mart do kada prema tumačenju Evropske unije treba da budu usklađene visine akciza za goriva u Srbiji".\n"S obzirom na to da je situacija na naftnom tržištu Srbije specifična u odnosu na svetska kretanja zbog činjenice da je NIS još uvek u povlašćenom položaju u odnosu na druge igrače na tržištu jer može da proizvodi benzine koji ne ispunjavaju najviše standarde, a istovremeno je onemogućen uvoz takvih proizvoda iz inostranstva, da li će doći do korekcije cena benzina na dole zavisi isključivo od te kompanije", kaže on.\nAtanacković objašnjava da "NIS, kao kompanija u sastavu Gaspromnjefta, dobija jeftiniju naftu za nekih 20 odsto. Ako se uzme u obzir to i trend kretanja nafte na svetskom tržištu vidi se da postoje uslovi da NIS snizi svoje velepordajne cene. U slučaju da NIS to zaista i učini stvorili bi se uslovi da benzin u Srbiji pojeftini".\nPrebrze promene cene protiv pumpadžija\nBranko Pavlović, ekonomski analitičar ističe da je otežavajući faktor za privatne pumpadžije podatak da se cene nafte veoma brzo menjaju. "Vlasnici pumpi se snabdevaju sa količinama ne većim od 80.000 tona. Stoga je sasvim normalno da oni proizvod koji su kupili pokušavaju da prodaju po toj ceni, a ne po novoformiranoj sniženoj. Radi se o veoma osetljivom biznisu gde jedna pogrešna procena može da dovede do zatvaranja pumpe", zaključuje Pavlović.


Rope of Hope manifestacija na Avali 25-26/06/2016 - AVALA INFO\nRope of Hope manifestacija na Avali 25-26/06/2016\nObjavljeno 25. jul 2016.\nRope of Hope je jedinstvena manifestacija, koja ima za cilj da okupi zaljubljenike u avanturu i izazov, ujedno spremne da pomognu drugima, kako bi se prikupila sredstva za one kojima je pomoć najviše potrebna.\nManifestacija je, prvenstveno, nastala kao želja tima Avantura parka da pomogne stanovništvu koje je pretrpelo velike materijalne štete tokom majskih poplava 2014. godine.\nMotivisani prošlogodišnjim odzivom i željom da i drugima pomognemo, predstoji nam Rope of Hope koji će se održati 25. i 26. juna na Avali. Učesnici se prijavljuju i licitiraju iznos, koji su spremni da plate za spuštanje sa Avalskog tornja. Početni iznos ne može biti manji od 5000 RSD.\nUčesnici sa najvišim ponudama imaće prilike da se oprobaju u spustu sa tornja visine 106 m, što je ekvivalentno zgradi sa 35 spratova. Celokupan iznos koji donatori uplate, ide na račun organizacijama koje su oni odabrali sa ponuđenog spiska.\nViše o samim pravilima učestvovanja, kao i o organizacijama kojima možete da donirate novac, pročitajte ovde.


RTS :: Koalicija Zdrava Srbija-Bolja Srbija predala izbornu listu\nIzbori 2020 Koalicija Zdrava Srbija-Bolja Srbija predala izbornu listu\nčetvrtak, 21. maj 2020, 14:34 -> 14:57\nKoalicija Zdrava Srbija-Bolja Srbija predala izbornu listu\nKoalicija Zdrave Srbije Milana Stamatovića i Bolje Srbije Dragana Jovanovića predala je danas Republičkoj izbornoj komisiji izbornu listu za poslanike u Skupštini Srbije, pod nazivom "Milan Stamatović - Zdravo da pobedi - Dragan Jovanović - Bolja Srbija - Zdrava Srbija".\nMilan Stamatović je rekao da je njihov osnovni zadatak i program decentralizacija Srbije i zaštita nacionalnih interesa.\n"Ako uđemo u parlament bićemo možda i vlast, ako ne, bićemo konstruktivna opozicija onima koji rade protiv interesa države", kaže Stamatović, predsednik Zdrave Srbije, a navedeno je saopštenju te stranke.\nLider Bolje Srbije Dragan Jovanović je rekao da su predstavnici te liste u svojim lokalnim sredinama pokazali rezultate i da zato Srbija, navodi, treba da glasa za takve domaćine.\nListu "Milan Stamatović - Zdravo da pobedi - Dragan Jovanović - Bolja Srbija - Zdrava Srbija" podržao je i pesnik Ljubivoje Ršumović koji je poručio da je uvek bio za mladost i da zato radi sa mladim ljudima i za mlade ljude.\nFajonova sa Stefanovićem o izborima


Srbin Napadnut Na Kosovu\nStaniša Jovanović (52) iz sela Cernica kod Gnjilana, povređen je u ponedeljak popodne kada ga je komšija Albanske nacionalnosti napao nožem, prenosi portal Kossev.\nZoran Stojkovič iz Biroa Kancelarije za Kosovo i Metohije naveo je da je Jovanović dobio pet ubodnih rana i da se nalazi van životne opasnosti nakon što je prebačen u bolnicu Pasjanu, a potom u bolniči centar u Gnjilanu, a na kraju u Prištinu.\nSrbin iz sela Cernica kod Gnjilana Staniša Jovanović teško je povređen u ponedeljak popodne oko 17 časova kada ga je komšija Albanac napao nožem, objavio je portal Kossev.\nStojković je dodao da je Jovanovićev komšija, sa kojim je još od ranije bio u konfliktu, zakucao na vrata, a čim ih je Jovanović otvorio došlo do napada.\n„Čim je otvorio vrata došlo je do sukoba i Staniša Jovanović je zadobio pet uboda u leđa. Napadač je odmah pobegao, a Jovanovićeva supruga je brzo pozvala u pomoć komšije koje su ga prevezle u bolnicu“, preneo je Kosovo onlajn.\nNapadač je muškarac mlađih godina. Od ranije poznat policiji i za njim se trenutno traga, dao je izjavu za region Gnjilane, Ismet Hašani. od ranije je poznat policiji. Za njim se trenutno traga, izjavio je je portparol Kosovske policije za region Gnjilane, Ismet Hašani.\nSourceKoosev, Region Gnjilane, Naša Borba\nPrethodni tekstOd prvog januara bahatim izvršiteljima se smanjuju beneficije\nSledeći tekstMilo Đukanović se za vreme demonstracija provodi u Majamiju (FOTO/ VIDEO)


Košarkaški savez BiH: Odobrite vize, spriječite katastrofu - Zenicablog\n”Shodno našoj kandidaturi, Međunarodna košarkaška federacija (FIBA) je KSBiH dodijelila organizaciju U-16 Evropskog prvenstva 2018. za kadete. U maju ove godine potpisan je ugovor sa FIBA u vezi održavanja U-16 prvenstva u Sarajevu.\nKošarkaški savez BiH je obavio neophodne mjere kako bi reprezentacija Kosova na vrijeme dobila vize za ulazak u našu državu. Iz Ambasade BiH u Makedoniji dobili smo obavještenje da su vize pripremljene i da očekuju saglasnost ministra vanjskih poslova BiH Igora Crnatka kako bi ih izdali reprezentaciji Kosova”, saopćeno je iz KSBiH.\n”FIBA je u pismu navela da je organizator dužan osigurati izdavanje viza i da će, u slučaju da to ne bude učinjeno, FIBA sankcionirati organizatora, uključujući finansijske kazne. Upozoravamo javnost da bi neizdavanje viza selekciji Kosova moglo nanijeti nesagledivu štetu Košarkaškom savezu BiH, ne samo zbog mogućih sankcija, nego i buduće saradnje sa FIBA-om koja je u prošlosti imala mnogo razumijevanja za KSBiH te nam pružala vrijednu podršku.\nPredsjednik Upravnog odbora Košarkaškog saveza BiH Dalibor Miloš danas je potpisao dopis u kojem potvrđuje odluku Upravnog odbora da stoji iza organizacije Evropskog prvenstva U-16 B-divizije u Sarajevu, a ista je proslijeđena Ministarstvu vanjskih poslova BiH i ministru Crnatku”, navode iz KSBiH u saopćenju.\nTagovifiba ksbih Upravni odbor Košarkaškog saveza BiH vize\nKompletirano 17. kolo bh. košarkaške lige za žene – Košarkašice Čelika na osmom mjestu\nKompletirano 19.kolo A1 lige KSBiH – OKK Čelik na trećem mjestu\nMinimalan poraz košarkašica Čelika u Banjoj Luci od Mladog Krajišnika


Lepota i nega - Lako do leka\nHome/Lepota i nega\nLepota i nega\tmilan\t2016-12-23T12:11:11+00:00\nKreme za lice: medicinske i prirodne kreme\nMaska sa aspirinom za čišćenje lica. Za revitalizaciju kože, bilo da je reč o tipu masne, mešovite ili suve, dobro je jednom nedeljno raditi masku sa aspirinom za čišćenje lica. Maska otklanja crvenilo i ujednačuje [...]\nJako je bitno da prilikom upotrebe parfema izbegnemo preterivanja. Naš nos će nakon nekoliko minuta posle nanošenja da se adaptira na naneti miris parfema, tako da ga mi više nećemo ni osetiti posle tog vremena, [...]\nLepota i nega, Znate li\nDa bi koža bila zdrava, lepa i mekana neophodna je svakodnevna nega. Nakon svakog tuširanja hranite svoju kožu.Ukoliko primetite je ona suva nakon tuširanja, potrebno je da koristiti blage proizvode bez sapuna koji sadrže visok [...]\nDobro je poznato da mirisi imaju veoma snažan uticaj na nastanak dobrog raspoloženja, jer deluju pozitivno na psihu. Lekovito dejstvo začinskih i lekovitih biljaka je otkriveno još u periodu drevnih civilizacija, kada su [...]\nAkne treba blagovremeno lečiti\n9 sastojaka za lepšu kožu\nZa lepotu kože neophodno je piti vodu i štititi se od štetnihefekata sunca, ali to nije dovoljno. Dajemo vam nekoliko saveta vezanih za ishranu koji će doprineti da vam koža bude lepša. Kada govorimo o [...]\nKako se izboriti sa mitiserima\nKada govorimo o najboljem načinu za uklanjanje mitisera, tradicionalna lekovita sredstva su često loša za negu kože. Bilo da vam je savetovano da kožu potčinite potencijalno štetnim tretmanima ili da ogulite gornji sloj kože trakama [...]\nPoslednja stvar o kojoj želite da brinete kada idete na plažu ili obučete nešto kratko je celulit. On je jedna od estetskih stvari koja frustrira žene svih godina. Ako ste jedna od onih koje imaju [...]\nStres utiče i na kožu\nStres utiče na celo telo, uključujući kožu, kosu i nokte. Vaše emocije imaju jak uticaj na kožu, a obzirom na to da je stres deo svakodnevnog života važno je da naučite da se sa njim [...]


Malinari - Kraljevo: SRBIJA U OVOJ GODINI IZVEZLA 44.000 TONA A UVEZLA 5.000 TONA MALINA\nSRBIJA U OVOJ GODINI IZVEZLA 44.000 TONA A UVEZLA 5.000 TONA MALINA\nU jeku napetosti i prepucavanja između proizvođača malina i otkupljivača odnosno hladnjačara, internetom se šire objedinjeni podaci o proizvodnji, uvozu i izvozu ovog voća iz Srbije u proteklih 18 meseci. InfoLIGA je došla u posed „originala“ ovih papira, za koje naš pouzdani izvor tvrdi da su autentični i da dolaze iz državnih institucija. Nema zvaničnih zaglavlja u kojima se navode nazivi institucija od kojih potiču, kao ni pečata, ali su kako se tvrdi pripremljeni kao zbirni podaci o kretanju ovog važnog voća i korišćeni prilikom pregovora o ovogodišnjoj otkupnoj ceni.\nU nekoliko pisanih dokumenata, navedeni su precizni podaci o uvozu i izvozu malina iz Srbije u prošloj i prvih pet i po meseci ove godine. U njima se nalaze i imena vodećih kompanija (hladnjača), sa navedenim količinama sveže i smrznute maline koju su uvezli odnosno izvezli iz naše zemlje.\nU dokumentu u čijem naslovu stoji „Izvoz malina (tar.stav.0810201000 – sveže i 0811203100 – smrznute), navodi se da je u periodu od 1. januara do 31. decembra 2016. godine iz Srbije u svet izvezeno 89.379.434 kilograma maline, a da je ukupno ostvarena cena iz fakture 229.918.891 evro. Prema ovim podacima, posečna izvozna cena tokom 2016. godine bila je 2,57 evra (313,00 dinara) za kilogram.\nOd 1. januara do 19. juna ove godine iz Srbije je ukupno izvezeno 43.785.283 kilograma ovog voća za ukupnu cenu od 102.660.354 evra, odnosno za iznos od 2,35 evra (287,00 dinara) po kilogramu.\nU istom dokumentu stoji da je tokom prošle godine u Srbiju uvezeno ukupno 7.608.925 kilograma malina, po prosečnoj ceni od 2,25 evra, za šta je inostranim proizvođačima plaćeno 17.153.485 evra.\nDo 19. juna ove godine, u našu zemlju je iz inostranstva uvezeno ukupno 4.783.473 kilograma malina, za iznos od 7.974.751 evra (prosečno po 1,67 evra, odnosno 203,00 dinara po kilogramu).\nU drugom dokumentu koji nosi naslov „Ukupan uvoz maline u 2016. godini“, taksativno su navedene količine i zemlje iz kojih su maline kupljene i uvezene u Srbiju. Na spisku se nalazi gotovo neverovatnih 25 zemalja. Po uvezenoj količini prednjači Bosna i Hercegovina, a zatim slede verovali ili ne Nemačka, Bugarska, Crna Gora i Kina.\nKada je izvoz u prošloj godini u pitanju, u dokumentu stoji da je malina iz Srbije našla mesto na tržištu 46 zemalja širom sveta. Najveće količine prodate su Nemačkoj, a zatim slede Francuska, Belgija, Austrija, Holandija, SAD, Italija i Kanada.\nIzvori InfoLIGE kažu da od početka kampanje otkupa, u hladnjače u Arilju tokom svake noći stiže po nekoliko kamiona malina iz inostranstva, pre svega iz Bosne i Hercegovine.\nPodsetimo, zbog niske otkupne cene ovogodišnjeg roda, koja se kreće od 100 do 120 dinara, na Vidovdan 28. juna u Arilju je zakazan protest proizvođača malina zapadne Srbije, uz apel Asocijacije „Malinari Srbije“, da se potpuno prekine berba.


Poslovna Žena, 01.03.2019.\nPredsednica Vlade je poručila da Srbija ide pravim putem i da to pokazuju rezultati, uz napomenu da je za nju važno da se uvede red u državi.\nPrema njenim rečima, merilo uspeha reforme jeste to u kojoj meri je svakodnevni život građana olakšan.\nOn je rekao da je tome prethodila promena zakonodavnog okvira, i podsetio na donošenje Zakona o opštem upravnom postupku kojim su se službenici obavezali da razmenjuju podatke i da pojednostave procedure na lokalu.\nSledeće nedelje nas očekuje rasprava o centralnom registru stanovništva koji će sabrati podatke o građanima koji se trenutno nalaze u različitim institucijama, naveo je Ružić.\nJovanović je dodao da je od danas moguće elektronsko plaćanje poreza platnim karticama, integrisanim elektronskim bankarstvom Komercijalne banke i sistemom I Pay see, a da će narednih dana biti povezan Jedinstveni sistem i eŠalter.\nAmbasador Švajcarske u Srbiji Filip Ge uputio je čestitke Vladi na uspešno realizovanom projektu i povezivanju svih lokalnih poreskih administracija u jedinstveni sistem.\nOn je naglasio da će lokalne samouprave moći mnogo efikasnije da ubiraju poreske prihode, kao i da je unapređen ceo sistem, od čega će veliku korist imati građani i privreda.


sub, 8. avgust 2020 - pet, 14. avgust 2020\nOvogodišnje, dvadeset sedmo izdanje Festivala evropskog filma Palić, održaće se u novom terminu, od 8. do 14. avgusta na Paliću i u Subotici, u organizaciji Otvorenog univerziteta Subotica. Festival se tradicionalno održava na više lokacija među kojima su jedinstvena Letnja pozornica na Paliću, kao i bioskopi Eurocinema, Abazija i Lifka. Tokom predfestivalskog programa i centralnog dela manifestacije publici će biti predstavljeno više od 100 filmova iz svih krajeva Evrope, i to u 15 različitih selekcija i programskih celina.\nMnogi od filmova imaće svoju srpsku i regionalnu premijeru upravo na Paliću. Pored bogatog filmskog programa, publika će moći da uživa u brojnim dinamičnim pratećim sadržajima – koncertima, izložbama, promocijama, radionicama i stručnim predavanjima.\nFestival će 8. avgusta biti svečano otvoren premijerom filma “Ime naroda” našeg proslavljenog reditelja Darka Bajića. Ovo ostvarenje je istorijska saga o Svetozaru Miletiću, uglednom advokatu, nekadašnjem gradonačelniku Novog Sada i jednom od najznačajnijih i najuticajnijih srpskih političara u Austrougarskoj druge polovine 19. veka. “Ime naroda” sniman je na značajnim istorijskim lokacijama u Novom Sadu, Vršcu i Beogradu. U filmu rađenom po scenariju Milovana Vitezovića, glavnu ulogu igra Ljubomir Bandović, dok su u ostalim ulogama Žarko Laušević, Katarina Žutić, Anja Pavićević, Andrija Kuzmanović, Nikola Ristanovski, Milutin Mima Karadžić, i drugi. Na zatvaranju festivala 14. avgusta, publika će moći da uživa u srpsko-ruskom ostvarenju “Hotel Beograd” reditelja Konstantina Starskog, sa Milošem Bikovićem i Dijanom Požarskajom u glavnim ulogama.\n„Palićki filmski festival će verovatno biti jedan od prvih ozbiljnijih festivala uopšte, ne samo kod nas. Zbog toga je posebna pažnja usmerena da festival održi svoj nivo – sve ono što ga je dovelo do toga da bude jedan od najznačajnijih festivala. Ovo je jedan veliki ohrabrujući događaj“, istakao je predsednik Saveta festivala Dušan Kovačević.\nRadoslav Zelenović, direktor Festivala evropskog filma Palić, konstatovao je kako je prethodnih meseci mnogo toga rađeno na održavanju, u nadi da će festivala biti u punom obimu. “Mi moramo da pravimo festival onako kako ga svi znamo. Evropski program Media u kome mi učestvujemo ima vrlo precizna pravila po kojima vi dobijate sredstva, a to je minimum 82 igrana filma. To su pravila koja smo svi prihvatili, i ona su takva kakva jesu. Festival smo pomerili za dve nedelje u nadi da ćemo dobiti još više vremena da i bolje organizujemo festival, i prikupimo više materijalnih sredstava, jer smo računali sa budžetom sličnom prošlogodišnjem. Iskreno se nadam da svi shvataju koliko je u ovom trenutku nama važno da imamo manifestaciju kao što je Palićki filmski festival. Naša prednost je što se dobar deo festivala održava na otvorenom, i svi propisi koji u tom trenutku budu važeći su izvodljivi. Radimo festival u punom obimu”, zaključio je Zelenović.\nIlija Tatić, izvršni producent festivala, osvrnuo se na tehničke detalje organizacije i nepoznanice koje su aktuelne zbog epidemiološke situacije u Srbiji i na globalnom nivou, i najavio da će biti gostiju iz inostranstva. “Barem prema prvim reakcijama ljudi koje smo kontaktirali, vidimo da su voljni da dođu. To je znak ohrabrenja za sve nas”, izjavio je Tatić i dodao da onlajn održavanje festivala nikada nije bila opcija. “Festivali se prave da se ljudi sretnu, da publika i umetnici između sebe komuniciraju, da razmenjuju svoje ideje. Palić je bio i ostaće idealno mesto za tako nešto. U slučaju da ne mogu da se održavaju zatvorene projekcije, sve ćemo ih održavati napolju”, dodao je on.\nProgramski direktor festivala Miodrag Mogorović izjavio je da je festival ostaje u svojim programskim okvirima utemeljenim prethodnih godina, kao i da je podrška programa Media došla kao nagrada za prethodni uspešni rad. “Ove godine je fokusu bugarska i mađarska kinematografija. Program smo koncipirali tako da možemo da dovedemo goste kakva god bila ograničenja putovanja i kretanja”, rekao je on. “Sigurni smo da će nam uslovno rečeno biti lakše da dovedemo naslove, jer neće imati luksuz biranja festivala, jer je broj onih koji su ukinuti u poslednja tri meseca prešao 1.000. Naš rezervoar iz koga crpimo filmove je i dalje isti, jedino što nemamo Kanski festival. Međutim i oni će objaviti svoj redukovani program narednih dana, pa ćemo i odatle moći da odaberemo jedan ili dva naslova” zaključuje Mogorović.\nKada je reč o festivalskom filmskom programu, palićke filmske selekcije koje imaju takmičarski karakter i ove godine donose najaktuelnije evropske naslove u Glavnom takmičarskom programu, kao i najangažovanije istočnoevropske filmove u selekciji Paralele i sudari.\nProšle godine sa velikim uspehom i sjajnim reakcijama publike uvedene su dve nove selekcije - Velikani evropske kinematografije, koja je posvećena najnovijim filmovima majstora sedme umetnosti Starog kontinenta, i selekcija Novi evropski dokumentarni film, koja donosi najbolje dokumentarce, filmsku formu koja izaziva sve veću pažnju javnosti i kritičara.\nPredfestivalski program tradicionalno otvara selekcija Best of Europe koju čine evropski filmovi koji su obeležili prethodnu godinu, dok će evropski klasici biti prikazani u selekciji Klasici na Trgu u ambijentu open air bioskopa na Trgu Slobode u Subotici.\nU čast dobitnika nagrade “Aleksandar Lifka” za izuzetan doprinos evropskoj kinematografiji, kao I prethodnih godina biće priređen Omaž program. Da podsetimo, FEF Palić ovu nagradu dodeljuje domaćem i inostranom laureatu od 2000. godine, za izuzetan doprinos evropskoj kinematografiji.\nTakođe, Omaž dobitniku nagrade Underground spirit priređuje se u čast dobitnika ovog priznanja koje Festival dodeljuje za doprinos nezavisnom filmu. Selekcija koja traje već deceniju je i Eco dox, program baziran na dokumentarcima posvećenim temama izazova očuvanja životne sredine.\nFestival će obeležiti i specijalne projekcije dok će odabrani festivalski naslovi biti prikazani I u selekciji Palić u Beogradu u bioskopu Fontana.\nPrateći program FEF Palić čini neodvojivi deo festivalskog doživljaja koji publici i gostima-umetnicima prikazuje jedinstveni duh Festivala koji ga izdvaja iz sličnih manifestacija u Evropi. Tokom svog 27. izdanja, pored izložbi, promocija knjiga, panel diskusija i muzičkog programa, u bašti bioskopa Abazija koji će obeležiti FEF Palić organizovaće i brojne edukativne aktivnosti nastavljajući svoju misiju kreiranja stimulativnog prostora za mlade okrenute sedmoj umetnosti.\nDa podsetimo, Festival evropskog filma Palić je za realizaciju 27. izdanja podržan od strane MEDIA programa Kreativne Evrope grantom od 46.000 evra. U obrazloženju podrške, između ostalog, stoji i da Festival evropskog filma Palić nudi širok spektar aktivnosti rastućem broju publike kao i brojne kvalitetne prateće događaje. Geografska diverzifikacija filmova je velika i Festival vodi iskusan tim. Programi filmske edukacije fokusiraju se na mlade profesionalce i ima osnova da se nastavi sa programima za jačanje filmske pismenosti mlade publike. Festival je deo mreže Festivala evropskog filma (MIOB) i u procesu je njenog jačanja.


Dodik: Srpska ne vjeruje u BiH i nećemo prihvatiti uvođenje jedinstvenog broja 112 / Bljesak.info | BH Internet magazin\nKaos je u Federaciji\n- Ne vjerujemo u zajedništvo i mogućnost da BiH opstane. Dakle, ne želimo ništa da damo u nadležnost BiH i to je naš legitiman stav. Nemamo povjerenja u suživot s onima koji govore kao Bakir Izetbegović.\nVijesti / Politika | 24. 01. 2021. u 15:29 Bljesak.info\nPredsjednik SNSD-a Milorad Dodik rekao je danas da su Srbi u Republici Srpskoj, koje neki ovih dana nazivaju lošim narodom, pokazali da znaju upravljati državom dok, s druge strane, čak i mnogi stranci govore da u Federaciji BiH vlada opći kaos.\n"U Federaciji nema ni vlade, ni predsjednika nakon izbora. Jedino što djeluje, čime se organizirano upravlja jeste Republika Srpska", rekao je Dodik novinarima nakon proširene sjednice Izvršnog komiteta SNSD-a povodom aktualne političke situacije u BiH, odluke CIK-a BiH o poništavanju izbora u Doboju i Srebrenici, kao i negativnih političkih izjava o srpskom narodu i Srpskoj.\nOn je dodao da na tom planu određeni mediji u BiH pokušavaju održati narativ da je Srpska nesređena, iako su u njoj izraženi pluralizam, demokracija i pravo mišljenja.\nOn je iskanuo da i dalje ima stav da međunarodna zajednica treba da ode iz BiH kada je riječ o operativnom upravljanju.\n"Priče iz Sarajeva da će biti belaja ako oni odu nisu točne. Ja smatram da belaja neće biti i ne mislim da je moguć bilo kakav sukob ili rat. Ne pozivam na to, moja politika su mir, stabilnost mogući dogovor", zaključio je Dodik.\nPredsjedavajući Predsjedništva BiH Milorad Dodik rekao je da je u Daytonskom sporazumu i Ustavu rečeno da ono što nije izričito dato u nadležnost BiH pripada entitetima, te da Srpska neće prihvatiti inicijativu dijela bošnjačkih političara za uvođenje jedinstvenog europskog broja za hitne situacije 112.\nDodik je rekao da je to novi pokušaj pokretanja pitanja novih prijenosa nadležnosti na BiH.\n"Dakle, nećemo se toga odreći i uvođenje jedinstvenog broja se neće dogoditi. To je naš broj, ima da bude naš i bit će", rekao je u Banja Luci Dodik.\nOn je konstatirao da Srpska ne vjeruje u BiH, a pogotovo poslije izjave lidera SDA Bakira Izetbegovića koji je Srbe nazvao lošim narodom.\n"Ne vjerujemo u zajedništvo i mogućnost da BiH opstane. Dakle, ne želimo ništa da damo u nadležnost BiH i to je naš legitiman stav. Nemamo povjerenja u suživot s onima koji govore kao Bakir Izetbegović. Ja nikada nisam rekao da je neki narod loš. Mnogo puta sam govorio da su Bošnjaci dobar narod i da imam brojne prijatelje Bošnjake koji, nažalost, imaju neugodnosti zbog harange iz Sarajeva prema Srpskoj", rekao je Dodik.\nZamjenica predsjedavajućeg Povjerenstva za vanjskotrgovinsku politiku, carine, promet i komunikacije pri Domu naroda Parlamentarne skupštine BiH Dušanka Majkić izjavila je nedavno da srpski predstavnici neće podržati inicijativu za uvođenje jedinstvenog europskog broja za hitne situacije 112, jer je to pokušaj pokretanja pitanja novih prijenosa nadležnosti na BiH.\nKomentirajući ovu inicijativu jednog broja bošnjačkih političara koja će se naći na narednoj sjednici Predstavničkog doma parlamenta BiH, Majkić je navela da se uvođenje broja 112 ponovo reciklira, ali da je pitanje zaštite i spašavanja u nadležnosti entiteta.\nMilorad Dodik RS BiH\nBroj na koji vam se zbog politike neće javiti nitko\nBakir kaže da su Srbi loš narod: Neka su, to je tako


Izvor: eKapija | Utorak, 27.10.2020.| 08:45\nGradonačelnik Banjaluke Igor Radojičić, potpisao je u ponedeljak, 26. oktobra, sa gradonačelnikom Beograda Zoranom Radojičićem povelju o bratimljenju između ova dva grada.\nBanjalučki gradonačelnik rekao je da povelja o bratimljenju Banjaluke i Beograda predstavlja najviši mogući stepen saradnje dva grada, kao i da je prirodno da na takav način sarađuju.\n- Iz Banjaluke se na Beograd i Srbiju gleda mnogo i gleda stalno, jer su i Beograd i Srbija naša zajednička prestonica i zajednička republika, i sa posebnim osećajem se prati sve ono što se ovde dešava – naveo je gradonačelnik Banjaluke.\n- Naš narod sa obe strane Drine već sarađuje, i to: ekonomski, kulturno, sportski, obrazovno, a prijateljske i rodbinske veze su itekako razvijene. Važno je da mi kao predstvanici vlasti na svim nivoima dajemo dodatni znak i impuls za ovu sradnju – naveo je on.\nTakođe, kako je istakao – radujemo se i ponuđenoj kulturnoj saradnji i većem prisustvu naših umentika u Beogradu.\nZoran Radojičić je kazao da je na inicijativu Grada Beograda potpisan sporazum o bratimljenju sa Banjalukom.\n- Naše veze su mnogostruke, duboke i tradicionalne u svim segmentima, od privrede i ekonomije, i, pre svega, lične veze između dva grada su jako razvijene. Kroz ovu povelju otvaramo mogućnost dalje svestrane saradnje u svim oblastima i verujem da ćemo u tim segmentima napraviti iskorak u odnosu na prethodni period – rekao je on.\nKako je naveo, već ima mnogo toga zajedničkog što se dešava i u jednom i u drugom gradu.\nPotpisivanje je obavljeno u svečanoj sali beogradskog Starog dvora, gde je sedište gradonačelnika Beograda, a prisustvovali su i zamenici gradonačelnika Goran Vesić i Srđan Amidžić, šef Predstavništva Republike Srpske u Srbiji Mlađen Cicović i drugi zvaničnici dva grada.


► Trivan i Ćirković: Poljoprivrednici da ne bacaju zаbrаnjenа sredstvа i ne\nMinistar zaštite životne sredine Goran Trivan i predsednik Lovačkog saveza Srbije Bratislav Ćirković apelovali su na poljoprivrednike dа poštuju zаkon i ne bаcаju zаbrаnjenа hemijskа sredstvа kаko ne bi došlo do ubijаnjа pticа, trovаnjа i ubijаnjа životinjа, аli i ugrožаvаnjа životа i zdrаvljа ljudi.\nTrivan i Ćirković apel su upitili jer, kako su naveli, jedаn od fаktorа ugrožаvаnjа ne sаmo divljаči, već i drugih divljih životinjskih vrstа prekomernа upotrebа pesticidа ili upotrebа zаbrаnjenih pesticidа nа poljoprivrednim površinаmа.\nTrivan je kazao da Lovаčki sаvez Srbije morа biti znаčаjnа kаrikа u zаštiti životne sredine i prirode, kojа će nаm pomoći u održаvаnju redа u prirodi.\nTrivan je u razgovoru sa predsednikom Lovačkog saveza Srbije Bratislavom Ćirkovićem da je otvаrаnje sаrаdnje sа svim delovimа društvа, koji mogu doprineti zаštiti životne sredine, prirode i zаštiti biodiverzitetа Srbije jedаn od prioritetа Ministаrstvа zаštite životne sredine.\nĆirković je kazao da će Lovački savez u budućem delovаnju biti posvećen zаštiti prirode i pokretаti i uključivаti se u zаjedničke аkcije nа očuvаnju prirode i njenih drаgocenih resursа.\nSagovornici su ocenili da u nаrednom periodu preciziraju moguće oblike zаjedničke sаrаdnje nа zаštiti prirode i jаčаnju svesti o potrebi i nаčinimа njenog očuvаnjа.


U srijedu 6. septembra 2017. godine održana je 8. vanredna sjednica Senata Univerziteta u Sarajevu na kojoj je razmatrana implementacija Zakona o visokom obrazovanju Kantona Sarajevo.\nZakon o visokom obrazovanju KS obuhvaća prava i obaveze nastavno – naučnog kadra iz Kliničkog centra Univerziteta u Sarajevu kao iz svih ostalih visokoškolskih ustanova.\nKCUS je vraćen, kao nastavna baza u sastavu Senata UNSA i predstavlja nastavnu i naučno-istraživačku zdravstvenu ustanovu u BiH. KCUS je bio članica Senata do 2014. godine kada je članstvo prestalo iz nepoznatih razloga.\nDirektorica KCUS-a Sebija Izetbegović predstavlja KCUS u Senatu UNSA. Izetbegović je ranije imenovana za člana Savjeta za nauku i umjetnost Univerziteta u Sarajevu (UNSA) i to kao predstavnica Upravnog odbora Univerziteta u Sarajevu.\n← FOTO/ GORAŽDE MI SE NAJVIŠE SVIĐA ZBOG NJEGOVIH DOBRIH LJUDI\nBPK GORAŽDE: RODITELJIMA KAZNA OD 450 KM AKO BEBU DO KRAJA GODINE NE UČLANE U SDA →\nOPĆINA STARI GRAD PORODILJAMA U PROŠLOJ GODINI ISPLATILA VIŠE DO 100.000 KM


NA SAJMU U MOSKVI DOGOVORENI IZVOZNI ARANŽMANI VREDNI VIŠE OD 17 MILIONA EVRA\nBEOGRAD – 15. septembra, 2017. godine – Na međunarodnom sajmu prehrane u Moskvi “World Food”, kompanije iz Srbije su, prema prvim analizama, dogovorile nove izvozne poslove vredne više od 17 miliona evra.\nNastup srpske privrede na ovoj prestižnoj svetskoj manifestaciji organizovali su Razvojna agencija Srbije (RAS) i Privredna komora Srbije (PKS) uz podršku UNDP Srbija.\nPredstavnici srpskih kompanija, na sajmu “World Food”, koji je održan od 11. do 14. septembra, imali su čak 500 bilateralnih razgovora i sastanaka sa potencijalnim partnerima iz Rusije i drugih država zainteresovanih za uvoz hrane iz Srbije. Ruski federalni i regionalni trgovinski lanci i distributeri izrazili su veliko interesovanje za proizvode iz Srbije počev od konditorske industrije, preko mesnih prerađevina, svežeg, smrznutog i prerađenog programa voća i povrća, do raznih vrsta napitaka i eko proizvoda.\nNacionalni štand Srbije posetila je delegacija Magnita, najvećeg ruskog trgovinskog lanca čiji plasman robe se realizuje kroz mrežu od 15 000 prodajnih objekata. U periodu od 2014. do 2016. godine Magnit je iz Srbije uvezao 187 miliona dolara prehrambenih proizvoda, a kako su ocenili menadžeri nabavke ovog lanca saradnja sa srpskim kompanijama je stabilna i sigurna bez neočekivanih situacija.\nNa sajmu prehrane u Moskvi učestvovalo je 1500 izlagača iz 65 zemalja na 23000 m2 izložbene površine.\nRAS i PKS, uz podršku Programa Ujedinjenih nacija za razvoj (UNDP) u Srbiji, su organizovali nastup 15 domaćih kompanija iz sektora proizvodnje i prerade voća i povrća, konditorskih i eko proizvoda, mesnih prerađevina i pića. Proizvodne i izvozne kapacitete na sajmu u Moskvi predstavili su: Agroprom Gornji Tavankut, Bahus Paraćin, Karneks Vrbas, Ćirić Agro Titel, EkoAgri Srbija Bela Crkva, GMP Jarmenovci, ITN Grupa Beograd, Jafa Crvenka, Jugprom Leskovac, Lučić Grupa Sombor, Miraks Agrar Beograd, Vino Župa, PIK Južni Banat Bela Crkva, Pionir Subotica, Zlatiborac Mačkat.\nŠtand su posetili državni sekretar Ministarstva poljoprivrede Bogdan Igić, specijalni savetnik ministra poljoprivrede Predrag Lučić, ambasador Srbije u Rusiji Slavenko Terzić i održali sastanak sa zamenicima ministra poljoprivrede Ruske Federacije Jevgenijem Gromikom i Jevgenijem Nepoklonovim, tokom kojeg su dogovoreni naredni koraci u zajedničkim aktivnostima.\nSrpske firme su zainteresovane za nastup i učešće na sličnim sajamskim manifestacijama u Rusiji, Zajednici nezavisnih država, Bliskom istoku.\nRAS i PKS će u narednom periodu organizovati nastup srpskih privrednika na predstojećoj, najvećoj međunarodnoj izložbi hrane u Ruskoj Federaciji – Prodekspo 18.